ЎзА - Хотин-қизлар учун ажойиб совға\nХотин-қизлар учун ажойиб совға\n07.03.2018 15:09 Чоп этиш версияси\n“Uz-Kor Gaz Chemical” Ўзбекистон – Жанубий Корея қўшма корхонаси ўз меҳнат жамоасидаги хотин-қизлар учун Тошкент шаҳрига байрам саёҳати уюштирди.\nСаёҳат давомида улар Қатағон қурбонлари, Ўзбекистон Республикаси амалий санъат музейларини томоша қилиб, Хастимом мажмуаси, Бароқхон мадрасаси ва бошқа муқаддас қадамжоларни зиёрат қилади. Мустақиллик майдони ҳамда Амир Темур хиёбонига саёҳат ҳам уларда катта таассурот қолдириши табиий. Бундан ташқари, улар Алишер Навоий номидаги Ўзбекистон давлат академик катта театрида саҳналаштириладиган спектаклга, “Истиқлол” санъат саройида ўтказиладиган Ўзбекистон халқ артисти Юлдуз Усмонованинг байрам концертига ташриф буюради.\nҚўшма корхона хотин-қизлари учун замонавий автобус, экскурсия учун гид, шинам меҳмонхоналар ва пойтахтимизнинг энг яхши ресторанлари юқори даражада хизмат кўрсатади.\n“Uz-Kor Gaz Chemical” қўшма корхонасида айни пайтда етмишдан ортиқ хотин-қиз меҳнат қилмоқда. Ажойиб саёҳат олдидан Устюрт газ-кимё мажмуасида хотин-қизлар учун тадбир ва байрам дастурхони ташкил этилди.


ЛАС-ВЕГАСДА ПИЁДАЛАР ҚАДАМИДАН ҚУВВАТ ОЛИБ ЁНАДИГАН КЎЧА ЧИРОҚЛАРИ ЎРНАТИЛДИ\n“EnGoPLANET” компанияси АҚШнинг Лас-Вегас шаҳри билан ҳамкорлик қилиб, шаҳар кўчалари бўйлаб “Boulder Plaza” қуёш-кинетик кўча фонарларини ўрната бошлади...\nМазкур фонарлар тунда кўчаларни ёритиши учун кундузи қуёшдан қувват олади. Шунингдек, пиёдалар йўлагида махсус плиткалар ўрнатилган бўлиб, унга пиёдалар қадам босиши билан ҳосил бўлган энергия ёритқичларни қувват билан таъминлайди.\nБу ҳудудда ҳар бир қадамга ўртача 7 Вт миқдорида энергия ажралади ва у ёриткичларнинг махсус аккумуляторида тўпланиб туради. Светодиодли лампочкалар вазиятга ва эҳтиёжга қараб ёритиш рангини белгилайди.\nБу фонарларнинг ҳар бири зарурат пайтида ишлатиладиган ҳаракат узаткичлари билан таъминланган. Шу билан бирга, бу узаткичлар ҳавонинг сифати, йўл мониторинги, видеокузатув мақсадида ҳам ишлатилади. Бу ҳали ҳаммаси эмас, ҳар бир фонар олдида махсус айвонча бўлиб, бу ерда сизсиз қувватлантириш қурилмаси ҳамда Wi-Fiга уланиш мумкин.


Жиззахда IT Парк филиали очилди (фото) (видео) » Sangzor.uz - Инновацион ахборот портали\nSangzor.uz » Технология » Жиззахда IT Парк филиали очилди (фото) (видео)\nЖиззахда IT Парк филиали очилди (фото) (видео)\nБугун, 11 ноябрь куни Жиззах шаҳрида IT Парк минтақавий филиалининг тантанали очилиш маросими бўлиб ўтди. Бу режалаштирилган 14 та филиалнинг тўртинчиси бўлиб, улардан учтаси Гулистон, Марғилон ва Андижонда очилганди.\nОчилиш маросимида Жиззах вилояти ҳокими Эргаш Салиев, Ахборот технологиялари ва коммуникацияларини ривожлантириш вазир ўринбосари Баҳромжон Олматов, Ўзбекистон Президенти ҳузуридаги Давлат хизматини ривожлантириш агентлиги директорининг биринчи ўринбосари Отабек Ҳасанов, Ҳиндистоннинг Ўзбекистондаги Фавқулодда ва мухтор элчиси Маниш Прабҳат ва IT Парк директори ўринбосари Баҳодир Аюповлар иштирок этишди.\nЖиззахдаги IT Парк филиали Ш.Рашидов кўчаси, 63-уй, яъни Жиззах вилояти ҳокимлиги олти қаватли биносининг иккинчи қаватида жойлашган.\nФилиал 24/7 режимда фаолият юритиб, у ерда чет эллик шериклар ва турли компаниялар билан мустаҳкам алоқалар ўрнатилади.\nБундан ташқари, IT Паркнинг Жиззах ҳудудида IT-марказ ҳам очилди, бу исталган кишига IT соҳасидаги фан ва касбларни ўрганиш имкониятини беради: компютер саводхонлиги, дастурлаш, Web-дизайн, график дизайн, мобил робототехника, киберспорт турлари, IT-инглиз тили ва бошқалар.\nIT Паркнинг Жиззах филиалига ўқув хоналари ва киберспорт синфлари учун 43 та компютер тўплами берилди, 43 ўқувчига мўлжалланган 3 та замонавий ўқув хоналари яратилди. Бу ерда йил давомида 500 га яқин талаба таълим олиши мумкин.\n«Жиззахда IT Паркни ташкил қилиш катта ва муҳим масала», — дейди Жиззах вилояти ҳокими Эргаш Салиев. — «Энди Жиззах заминида ахборот технологиялари каби муҳим соҳада истеъдодларни юзага чиқарувчи муассаса бор. IT Паркнинг Жиззахда қулай ва самарали ишлаши учун барча шароит мавжуд: юқори тезликдаги интернет, 46 ўринли конференция зали, кутубхона, коворкинг маркази, start-up хоналари, робототехника лабораторияси, медиа-марказ, киберспорт ва инновацион машғулотлар».\nЖиззахдаги филиал лойиҳасини IT Парк маслаҳатчиси Жаярам Партасарти бошқаради. Лойиҳанинг умумий қиймати 5,5 миллиард сўмни ташкил этади.\nАйни пайтда IT Паркнинг бир қатор резидентлари Жиззах филиалига мансуб: PE «ALITECH WEBSITE SOLUTIONS» — веб-сайтларни ишлаб чиқиш бўйича хизматлар; МЧЖ «INCLUDE» — S-Zone —талабаларни камера ёрдамида текшириш, соғлиқни сақлаш тизимларини автоматлаштириш - Medcash; «UZTAN MEDIA» ХК — доменни рўйхатдан ўтказиш хизматлари, шунингдек веб-сайтларни жойлаштириш; PE «MY WAY GROUP» — юкларни етказиб бериш учун «MY GRUZ» дастурини ишлаб чиқиш ва амалга ошириш; МЧЖ «KROXUS SOFT» — CRM ва ERP тизимлари.\nIT Парк резидентлари учун бир қанча афзалликлар мавжуд (маҳаллий ва хорижий IT компаниялар учун ҳам): даромад солиғи 7,5 фоизгача пасаяди, нол корпоратив ва ижтимоий солиқлар, ўз эҳтиёжлари учун товар ва хизматларни олиб киришда божхона тўловларидан озод қилинади.\nHuawei Ўзбекистон талабалари учун мўлжалланган «Келажак ниҳоллари» таълим дастурини бошлади


Роналдунинг кучи нимада?\n5 декабрь, 2020, 11:40\nТеглар:Ювентус | Криштиану Роналду\nБунга устози жавоб берди\nИталиялик машҳур мураббий Массимилиано Аллегри “Ювентус” ҳужумчиси Криштиану Роналдуни бошқа футболчилардан ажратиб турадиган жиҳатини ошкор қилди.\n-Менинг қўл остимда менталитети кучли футболчилар кўп бўлган. Хусусан, ҳимоячилар Жоржо Кьеллини ва Алессандро Неста, ярим ҳимоячилар Женнаро Гаттузо ва Кларенс Зеедорф, ҳужумчилар Златан Иброҳимович ва Криштиану Роналду ана шундай хусусиятга эга.\nУлар орасида энг кучли менталитет эгаси айнан Роналдудир, Мана шу хусусият уни бошқалардан устунлигини белгилайди. Криштиану беш маротаба “Олтин тўп” соҳиби бўлди. Беш марта Чемпионлар лигасида ва бир бор Европа чемпионатида зафар қучди. Бу осон эмас. Шунга қарамай, Роналду бу совринлар учун муносиб ҳисса қўшган. У ҳар гал ўз олдига янги мақсадларни қўяди ва ҳеч қачон тўхтамайди, - деди Аллегри.


Вилоятдаги корхона ва ташкилотлар, нодавлат нотижорат ташкилотлар раҳбарлари ҳамда кенг жамоатчилик вакиллари иштирок этган тадбирда имконияти чекланган юздан зиёд кишиларга ногиронлик аравачаси, эшитиш мосламаси, ҳасса ва қўлтиқтаёқлар ҳадя этилди. Шунингдек, вилоят меҳнат ва аҳолини ижтимоий ҳимоя қилиш бош бошқармаси ҳамда «Соғлом авлод учун» халқаро хайрия жамғармаси вилоят бўлими томонидан бепул дори-дармонлар ва иссиқ кийим-кечак совға қилинди.\n– Бахтсиз тасодиф туфайли ногирон бўлиб қолдим, – дейди Самарқанд туманида яшовчи биринчи гуруҳ ногирони Кибриё Комилова. – Яхшиям, ёнимда ота-онам, яқинларим қатори ўзим истиқомат қилаётган маҳалла фаоллари, ногиронлар жамиятининг вакиллари бор экан, тушкунликка тушишимга йўл қўйишмади. Улар ҳар бир байрам ва сайилларда уйимизга келиб, ҳолимдан хабар олиб туришади. Бугунги марафонда давлатимизнинг эътибори ва ғамхўрлиги туфайли янги аравачали бўлдим.\nТадбир иштирокчилари Самарқанд шаҳрининг тарихий ёдгорликлари ва диққатга сазовор жойларини томоша қилишди. Байрам дастурхонидан баҳраманд бўлишди. Вилоятимизнинг таниқли санъаткорлари иштирокида хайрия концерти намойиш этилди.\nБу каби тадбирлар вилоятимизнинг барча шаҳар ва туманларида, «Мурувват» ва «Саховат» уйларида ҳам бўлиб ўтди.


Шифокорлар юраги ташқарида бўлган чақалоқнинг ҳаётини сақлаб қолишди » Ўзбекистон янгиликлари – Zamin.uz\nОдатда бу патология ривожланган болалар туғруқ санасигача ҳам яшай олишмайди.\nЧақалоқнинг онаси Наоми Финдли қизалоқда “юрак эктопияси” борлиги ва унинг юрак мушаги кўкрак қафасидан ташқарида бўлиши ҳақида ҳомиладорлик пайтидаёқ эшитган. Шифокорлар унинг яшаб кетишига умид йўқ эканлигини айтгандилар.\nШифокорлар Наомига ҳомилани олдириб ташлашни маслаҳат беришди. Аммо Наоми қизалоқдан воз кечмади. “Уни дунёга келтирганимдан кейин йиғлаганида, турмуш ўртоғим билан ўзим ҳам унга қўшилишиб йиғладик. Биз унинг яшаб кетишига ишонган эдик” дейди Наоми.\nХабарда айтилишича, чақалоқ дунёга келгач, уни инфекциялардан ҳимоялаш учун дарҳол пластик пакетга ўраб қўйишган ва лестерлик шифокорлар томонидан қаттиқ назорат қилиб турилган. Қизалоқ 3 ҳафталик бўлгач, 3 та операцияни бошдан ўтказди.\nНатижада эса юрак ўз ўрнига қайтарилди ва чақалоқ ҳаёти сақлаб қолинди.\nБу ҳақида шифокор Фрэнсис Булок шундай дейди:\n“Юраги ташқарига чиқиб туғиладиган чақалоқлар миллиондан биттага тўғри келади. Одатда бундай болалар она қорнидалигидаёқ вафот этишади ва бу менинг тажрибамдаги биринчи яшаб кетиш ҳолати!”\nЯнгиликлар » Тиббиёт » Шифокорлар юраги ташқарида бўлган чақалоқнинг ҳаётини сақлаб қолишди\n21:03 2019 йил Тошкентда нуфузли халқаро мода ҳафталиги ўтказилади\n20:36 Олий ўқув юртларида янгича баҳолаш тизими\n20:05 Уй шароитида гўзалликнинг оддий шартлари\n19:34 Ҳаётингизни яхши томонга ўзгартирувчи 5 одат\n19:03 Энг самарали 10 парҳез\n18:31 Россияда ўтказиладиган Қуръон мусобақасида вакилимиз қатнашади\n18:00 Пластик карталардаги маълумотларни янги дастурий таъминот ҳимоя қилади\n17:30 Қорахитой қишлоғидан ноёб буюмлар топилди (фото)\n11:49 Чеченистонлик эркак қорнидан шифокорлар хатоси сабаб унутиб қолдирилган 10 метрли зонд олиб ташланди\n09:47 Инсон юраги ҳақида қизиқарли фактлар\n18:32 Неча ёшда фарзанд кўрган маъқул?\n15:36 Олимлар айрилиққа учраган инсонларнинг юраги инфарктга юзлашган инсонлар юраги каби заифлашишини аниқладилар\n23:33 Олимлар инсон ўлим билан юзлашганидан кейин нималарни ҳис этиши ҳақида маълум қилдилар\nСуд жараёнларини реал вақтда эфирга узатиш йўлга қўйилди\nТерроризмга қарши кураш мақсадида интернетни мониторинг қилиш мавзуси муҳокама қилинди\nРоссиялик миллиардерлар ҳаммадан тез бойиб кетмоқда\nХитойда осмонга «сунъий Ой» чиқарилади\nТуркиядаги масжид 37 йил давомида каъбага нисбатан нотўғри жойлашган бўлгани аниқланди\nАмерикалик аёл 2 марта лотерея ўйнаб, иккаласида ҳам 50 минг доллардан пул ютди\nБугун Арсен Венгер «Бавария» бош мураббийи этиб тайинланиши кутилмоқда\nФлойд Мейвезер Ҳабиб ва Конор ҳақида: «Иккаласи билан ҳам 2019 йилда жанг қиламан»\nАнглиянинг янги ўйин услуби кимга фойда-ю кимга зарар?\nМодрич бу йилги "Олтин тўп"га ким муносиб эканлигини айтди\n«Марҳамат, ўзинг топ» ёки Дон Антуан Гризман оиласи ҳақида


Ericsson компанияси Швецияда 3,9 минг иш ўрнини қисқартиришини эълон қилди\n21:30 / 04.10.2016\nШвециянинг телекоммуникацион қурилмалар ишлаб чиқарувчи Ericsson компанияси ишлаб чиқариш ва илмий-тадқиқот бўлимларида 300 мингга яқин иш ўрнини қисқартирмоқчи. Шунингдек, компаниянинг 900 маслаҳатчиси ўз ишидан айрилади, деб хабар бермоқда Reuters ахборот агентлиги.\nЖорий йилда қиймати 25 фоизга тушиб кетган швед компанияси ҳозирда компанияни июлда тарк этган Ханс Вестберг ўрнига янги бош директор изламоқда. Компания қисқартиришлар ҳақида 4 октябрда эълон қилди.\n"Бу чоралар компаниянинг рақобатбардошлигини таъминлаш учун зарур", деб айтди компания бош директори вазифасини бажарувчи Ян Фрикхаммар.\nИшчи ўринларнинг қисқартирилиши Швецияга зарба бермоқда, бу ерда Ericsson мамлакатдаги энг йирик иш берувчи корхоналардан бири ҳисобланади. Сиёсатчилар ҳам, касаба уюшмалари ҳам компанияда иш ўринларини сақлаб қолиш учун барча имкони бор ишни қилдилар.\nҲозирда компаниянинг Швециядаги корхоналарида 16 минг киши ишлайди.


Волейбол: Марказий Осиё чемпионатининг илк турида қандай натижалар қайд этилди? - EFFECT.UZ\n. 16:26 | 18.08.2021\nКеча Фарғона шаҳрида волейбол бўйича эркаклар ва аёллар ўртасида биринчи марта ўтказилаётган Марказий Осиё чемпионатига старт берилди.\nМусобақанинг 1-турида мухлислар Қозоғистон – Қирғизистон ҳамда Ўзбекистон – Тожикистон қарама-қаршиликларига гувоҳ бўлишди.\nАёллар ўртасида кечган ўйинларда бир хил – 3:0 ҳисоблари кузатилди. Қозоғистонлик волейболчи қизлар худди шу ҳисобда қирғизларни, юртимиз волейболчилари эса тожикистонлик дугоналарини мағлуб этишди.\nЭркаклар ўртасидаги мусобақада эса Қозоғистон ва Қирғизистон терма жамоалари ўртасидаги баҳс муросасиз кечиб, ўйин ғолиби тай-брек ёрдамида аниқланди. Унда қозоғистонлик волейболчиларнинг қўли баланд келди.\nИккинчи ўйинда эса терма жамоамиз тожикистонлик рақибларига ҳеч қандай имконият қолдирмади – 3:0, Ўзбекистон фойдасига!\nМусобақа ғолиблари 22 август куни аниқланади.\nTeglar:Қирғизистон, Қозоғистон, Тожикистон, Ўзбекистон, Фарғона шаҳрида\nКичик Массуд “Толибон”га қарши жангга тайёргарлик кўрмоқда\n«Коррупционер Ашраф Ғанига ҳеч қачон ишонмаганман» - Трамп


Тошкент ва Душанбе икки томонлама муносабатларнинг истиқболларини муҳокама қилди - Anhor\nAnhor Все посты Тошкент ва Душанбе икки томонлама муносабатларнинг истиқболларини муҳокама қилди\nТошкент ва Душанбе икки томонлама муносабатларнинг истиқболларини муҳокама қилди\nЎзбекистон Бош вазирининг биринчи ўринбосари Рустам Азимов Урганчда Тожикистон бош вазирининг ўринбосари Муродали Алимардон билан учрашув давомида Оролни қутқариш халқаро жамғармаси доирасидаги ҳамкорликдаги ташаббусларни ҳамда икки томонлама муносабатларнинг ҳозирги ҳолати ва истиқболларини муҳокама қилди.\nБу ҳақда Тожикистон ташқи сиёсий идораси хабар беради, деб ёзади “12news” нашри.\nМузокаралар 29 октябрь куни Урганчда якунланган “Орол денгизи минтақасидаги экологик офат оқибатларини юмшатиш бўйича ҳамкорликни ривожлантириш” халқаро конференция доирасида бўлиб ўтди.\nҚайд этиб ўтамиз, мазкур форум якунларига кўра, қуриётган Орол денгизини қутқариш учун халқаро донорлар 3 млрд. доллар миқдорида маблағ ажратди.\nШунингдек Оролни қутқариш халқаро жамғармаси, Ўзбекистон ҳукумати ва давлат тузилмалари ва қатор халқаро ташкилотлар Орол фожиаси оқибатларига қарши курашга қаратилган 30 га яқин турли ҳужжатларни имзолади. Рустам Азимовнинг сўзларига кўра, ушбу маблағларнинг 1,9 млрд.доллари имтиёзли кредитларни, 1 млрд.га яқини эса техник кўмак грантлари ва маблағлари ташкил этади.\nбош вазир ўринбосариДушанбемузокараларорол


Омскда полициячилар муштлашаётган полициячиларни тинчитиш учун полициячиларни ёрдамга чақирди\n17:54 / 23.10.2016\nРоссиянинг Омск вилояти, Калачинск шаҳридаги полиция бўлими ходимларидан бирининг туғилган куни муносабати билан ташкил этилган зиёфат вақтида зиддият юзага келди. «Омск-информ» маълумотига кўра, 15 октябрь кунида муштлашув рўй берган, бу ҳақда энди маълум қилинди.\nТуғилган кун маросими Калачинск шаҳридаги ошхоналардан бирида ўтказилаётганди. Унда 60 нафарга яқин полициячи йиғилган, айнан шу полициячилар ўзаро муштлашган. Воқеа рўй берган ҳудудда навбатчи бўлган полициячилар бу низони бартараф этишда ёрдам бериши учун бошқа полициячиларни ёрдамга чақиришга мажбур бўлган. Воқеа жойига шаҳар полиция бўлими бошлиғи Михаил Чемоданов ҳам етиб келган.\nМуштлашув рўй берган залга жиддий шикаст етган, ошхонадаги мебеллар, идишлар ва бошқа буюмлар яроқсиз ҳолатга келган ҳамда моддий зарар етказилган. Жабрланувчилар ҳақида маълумотлар йўқ.\nҲодиса сабаби ҳозирча аниқланмади.\nРоссияда депортация қилинганига қарамай яна қайтиб келган ўзбекистонлик 1 йилга қамалди\nАфғонистонда 5 худкуш ҳужум қилиб, 2 полициячини ўлдирди\nРусча «Форт Боярд»: Омскда ўқувчилар ноодатий тарзда мактабга йўл олишмоқда


Мақолалар мазкур саъна бўйича сараланган: Пятница, 26 Июнь 2015\nПятница, 26 Июнь 2015 14:47\nЗамонавий дизайндаги либослар\nШуманай туманидаги “Гулмира текстиль” корхонаси фаолият бошлаганига бир йил тўлди. Ўтган қисқа даврда мазкур ишлаб чиқариш субъекти ички бозорда ўз ўрнини мустаҳкамлашга эришди.\nПятница, 26 Июнь 2015 14:43\nМеъморлар учун махсус дастур\nТошкент ахборот технологиялари университети Қарши филиали талабаси Дилшод Хуррамов уй ва бинолар лойиҳаларини тайёрлайдиган махсус дастур яратди.\nПятница, 26 Июнь 2015 14:39\nЮксак ҳуқуқий маданият — қонун устуворлиги омили\nТошкентда “Қонунларни ижрочилар ва аҳолига етказиш бўйича халқаро тажриба: амалий жиҳатлар ва ҳуқуқий тартибга солиш” мавзусида давра суҳбати бўлиб ўтди.\nТадбир Ўзбекистон Республикаси Бош прокуратураси томонидан Олий Мажлис Қонунчилик палатаси ва Сенати, қатор миллий ҳамда халқаро ҳамкорлар билан биргаликда БМТ Тараққиёт дастури ва ЕХҲТ кўмагида ташкил қилинди.\nПятница, 26 Июнь 2015 14:37\nХаражат ва вақт тежалади\nЎтган йили плёнка остида пилла қурти парваришини йўлга қўйган боёвутлик Ойхол Мусаева бу мавсумда яна бир янгиликни жорий қилди.\nҚайта ишлаш саноатида йирик лойиҳа\nЯнгиқўрғон туманида қишлоқ хўжалиги маҳсулотларини қайта ишлаш тармоғи жадал ривожланмоқда. Бунда корхоналардаги илғор технологияларнинг самараси юқори бўлаётир.\nМустақил Ўзбекистон: тараққиёт ва фаровонлик йўли\nДавлатимиз раҳбари томонидан олиб борилаётган тадрижий ислоҳотлар сиёсати ва халқимизнинг фидокорона меҳнати туфайли Ўзбекистон мустақиллик йилларида улкан натижаларга эришиб, изчил тараққий этиб бормоқда.\nЕХҲТ расмий ҳужжати сифатида тарқатилди\nЕвропада Хавфсизлик ва ҳамкорлик ташкилотида “Ўзбекистоннинг юристлар малакасини ошириш соҳасидаги халқаро ҳамкорлиги” мавзуига бағишланган материал ЕХҲТ иштирокчи мамлакатлари ўртасида ушбу ташкилотнинг расмий ҳужжати сифатида тарқатилди.


СЕМИЗЛИК АЙБЛАРИНИ БАРТАРАФ ҚИЛИШ - DAVOLASH\nСЕМИЗЛИК АЙБЛАРИНИ БАРТАРАФ ҚИЛИШ\nАвтор Davo На чтение 3 мин Просмотров 15 Опубликовано 12.05.2017\nҲаддан ташқари семизлик баданнинг ҳаракатига, кўтарилишига ва ўзини эплаб олишига халақит беради.\nУ томирларни қисиб, торайтиради, натижада руҳ йўли тўсилиб, кўпинча руҳ сўлиб қолади, натижада эса руҳнинг мижози бузилади. Жасад ичида тор жойга қоннинг ҳайдалиб бориши хавфи пайдо бўлади; баъзан тўсатдан бирон томир ёрилиб, инсон ўлиб қолади.\nБундай ҳолатда ва бундан олдинги вақтларда у кишиларда нафас қисиши ва хафақон юз беради; қисқаси, уларда тўсатдан ўлиш эҳтимоли сақланади. Уларнинг томирлари тор ва қисилган бўлади; улар сакта, фалаж, хафақон касалликларига; рутубатлари сабабли ич кетишига, нафас олишнинг ёмонлашувига, беҳуш бўлиб қолишга ва ёмон иситмаларга мойил бўладилар.\nУлардаги руҳ йўлларининг торлиги, мижозларининг жуда совуқлиги, қоннинг камлиги ва балғамнинг кўплиги сабабли очликка ва ташналикка чидай олмайдилар. Киши совуқ мижозли бўлмаса, бундай семизликка келиб қолмайди; улардан фарзанд бўлмайди, ўзлари соғлом бўлмайдилар ва эрлик уруглари оз бўлади.\nСемиз хотинлар ҳам шундай, уларнинг бўйида бўлмайди. Ҳомиладор бўлсадар ҳам, бола ташлайдилар ва уларнинг шаҳватлари ҳам заиф бўлади.\nБундай семиз кишиларни дорилар билан даволашга тўғри келганда дорилар томирлар орқади касал органларга ўтмайди; касал бўлганларида ҳам тезда сезмайдилар, чунки сезгилари кучсиз бўлади.\nСемиз кишиларга овқатни кам бериш, овқатдан кейин ҳаммомга тушириш, кучли бадан тарбия қилдириш, узоқ вақт ўтказиб овқатлангириш, овқатни озиқ бўлмайдиган ва озиғи қуруқ бўладиган нарсалардан ясмиқ, нонхўриш ва сиркаланган, мазаси ўткир ёки шўр нарсаларни едириш. Уларнинг ейдиган нонлари кепакли нон ва ариа нони бўлсин; овқатларига кўпроқ иссиқлик дорилар қўшилсин.\nУларнинг овқатларига ёғли нарсалар қўшилса, тез тўйғизиб, кам овқат ейишларига ёрдам беради, чунки ишгаҳалари кучсиздир.Бундай кишилар бир маҳал овқатлансинлар. Овқат моддаси йиғилиб қолса, уни тарқатиш тадбирлари қўллансин.\nБунга кучли бадан тарбия қилиш, дагал кийимлар кийиш, дағал тўшакда ётиш, совуқ сув ўрнига иссиқ сув ишлатиш, совуқ ҳаво ўрнига иссиқ ҳавода бўлиш орқади баданни сийраклатиш, тери тешиклари буришиб тўсилиши лозим, сабаби шуки, туки ҳурпайиб, териси гиғизлашуви орқали бадан озуқани қабул қилма син; доимо баданни очиб совуқ ҳавога тутиш ёрдам бераДи; бу ичкаридан келадиган нарсаларни тортиш муқадди- маси бўлган мўътадиллик тарқалишига тўсқинлик қилади.\nАгар ёз пайтида бўлса бадан иссиқ ҳавога очиб турилади, шунда тарқалиш кўпайиб, органга тортилаётгандан кўра кўпроқ озиқ тарқалади. Семизликни йўқотиш учун сурги; ғуббак пўстлоғининг 300 граммини 1,5 литр сувда қайнатиб, 1 маҳал 150 граммдан ичилса, оғиздан ва орқадан ичдаги ҳамма нарсаларни чиқариб ташлайди. 1 маҳал 20 донадан маккаи сано еса, ичларни ойнадай қилиб суриб, тозалайди.\nПетрушка уруғи 20 кун 3 маҳал 1 чой қошиқ- Дан капаланади; мойчечак қайнатмаси сийдикни кучли ҳайдайди (35 кун 1 маҳал 50 граммдан оч ҳолда ичиш). Бу дорилар ҳайз қонини ҳам кучли равишда юрғизиб, семиз хогинларнинг озишига ёрдам беради. Булардан ташқари газак ўти уруғ талқони 30 кун 3 маҳалдан капаланса ҳам, оздиради. Хулоса, юқоридаги амалларга тўлиқ риоя қилин- са, мақсадга эришилади


Катта фиқҳ энциклопедияси: Ожин – туриб қолган, айниган (сув) таърифи | Azon.uz - Ахборот-таҳлилий портал\nКатта фиқҳ энциклопедияси: Ожин – туриб қолган, айниган (сув) таърифи\n803 21:05 25.10.2021\n(1-қисм, 2-қисм, 3-қисм, 4-қисм, 5-қисм, 6-қисм, 7-қисм, 8-қисм, 9-қисм, 10-қисм 11-қисм, 12-қисм, 13-қисм, 14-қисм 15-қисм 16-қисм 17-қисм 18-қисм 19-қисм 20-қисм 21-қисм 22-қисм 23-қисм 24-қисм 25-қисм 26-қисм 27-қисм 28-қисм 29-қисм 30-қисм 31-қисм)\n[А́ЖИНУН] ОЖИН – ТУРИБ ҚОЛГАН, АЙНИГАН (СУВ) ТАЪРИФИ\n1. Ожин луғатда – ضرب] зороба] ва قعد] қоъада] бобларидан бўлган املاء اجن] ажанал ма́ у]нинг исми фоили бўлиб, узоқ туриш оқибатида таъми, ранги ёки ҳиди ўзгарган, бироқ ичиш мумкин бўлган сувни англатади. Бир қавлда ожин – бақатўр ва барг аралашган сув экани айтилган. Ожинга яқин нарса آسن] а́ синун] – осин сўзидир. Осин – кучлироқ ўзгарган, ичиб бўлмайдиган сув. Баъзилар бу иккала сув ўртасини ажратмаган.\nФиқҳда ожиндан мурод узоқ туриб қолиши билан баъзи сифатлари ёки барча сифатлари ўзгарган сув тушунилади. У, одатда, ичиладими-йўқми, фарқи йўқ. Фақиҳларнинг ишлатган ибораларидан шу нарса тушунилади.\n2. Ожин мутлақ сувдир. Умуман олганда у пок ва покловчидир. Бу борада ихтилофлар ва тафсилотлар бор.\n3. “Ожин” ҳақида яна “Таҳорат китоби”нинг “Сувлар” бобида сўз юритилган. Жумҳур фақиҳлар бу сўзни айни лафз билан қайд этмаганлар. Балки маъносини зикр қилиб, “узоқ туриб қолган” ёки “сасиган” каби сифатлар билан сифатлаганлар. [А́ДА́БУЛ ХОЛА́И] – ҲОЖАТХОНА ОДОБИ احلاجة قضاء] қозо́ ул ҳа́ жати] – ҳожатни раво қилишга қаранг.\n[А́ДАРУН] ОДАР – ШИШИ БОР ОДАМ Таърифи\n1. Одар луғатда чурра (грижа), яъни шиши бор одам деганидир. ادرة] удра] غرفة] ғурфа] вазнида моякнинг шишмоғини англатади. أيدر، ادر – تعب] таъиба] бобидан, фоили – آدر] о́ дир], кўплиги – ادر [удрун] худди امحر ва محر каби. Фақиҳлар ушбу сўзни луғавий маъносидан бошқа маънода ишлатмаганлар. Улар наздида, одар – битта ёки иккала мояги ҳам шишган кишига бериладиган нисбат. Аёл кишига нисбатан одарнинг ўрнида العفلة] ал-афалату] қўлланади. Яъни, аёлнинг олд жинсий аъзосида пайдо бўладиган шиш. Бир қавлда “олд жинсий аъзодаги гўшт”, дейилган. Ижмолий ҳукми ва ўрганиладиган ўринлари\n2. Удра танадаги нуқсон бўлгани учун инсоннинг ҳаёт тарзи ва баъзи ҳаракатларига халал беради. Шу боис фақиҳлар уни айб деб ҳисоблашган. Бироқ у байъ ва никоҳда хиёрни собит қилувчи айблардан ҳисобланадими-йўқми, фақиҳлар мана шу борада ихтилоф қилишган.\nФақиҳлар наздидаги удра ҳукмининг тафсилоти “Никоҳни фасх қилиш”, “Никоҳда хиёр”, “Байъда хиёри айб” масалаларида келади.\n[А́ДАМИЙЮН] ОДАМИЙ – ОДАМИЙ, ОДАМЗОД Таърифи\n1. Одамий лафзи башарият отаси бўлган Одам алайҳиссаломга мансуб бўлиш, яъни унинг фарзандлари маъносини билдиради. Фақиҳлар ҳам уни айни шу маънода ишлатадилар. Гоҳида уни “инсон”, “шахс” ва “башар” маъносида ҳам қўллашади.\n2. Фақиҳлар одамнинг инсон экани эътиборидан, эркакми-аёл, ёшми-қари, мусулмонми-кофирлигидан қатъи назар, мукаррамлигига иттифоқ қилишган. Зеро, Аллоҳ таоло: “Дарҳақиқат, (Биз) Одам фарзандларини (азиз ва) мукаррам қилдик”, деб марҳамат қилади. Аммо бирон-бир сифат билан сифатланган вақтда ижмолий ҳукм билан биргаликда ана шу сифатга алоқадор бошқа ҳукмлар ҳам тааллуқ топади.\n3. Динимиз таълимотига кўра, одам боласига ҳаётлик чоғида ҳам, вафот этганида ҳам ҳурмат кўрсатишнинг бир қанча кўринишлари мавжуд. Бу кўринишлар турли ўринларда, жумладан, инсонга исм қўйилиши, лаёқатлилиги, поклиги, қони, моли ва обрўсини сақлаш, дафн қилиш ва ҳоказо масалаларда содир бўлади. Шунда уларнинг ҳар бирига алоҳида фиқҳий ҳукмлар жорий этилади. Фақиҳлар бунинг ҳукмларини “Нажосатлар”, “Таҳорат”, “Жиноятлар”, “Ҳадлар” ва “Жанозалар” бобларида, усул уламолари эса аҳлият мавзуларида муфассал баён қилганлар.


Шуҳрат Абдураҳмонов нишондор бўлди. Бу эътирофми...\n24.05.2020 05:52 0 4461\nАндижон вилояти ҳокими Шуҳрат Абдураҳмонов «Уй-жой коммунал хизмат кўрсатиш аълочиси» кўкрак нишони билан тақдирлангани хабари берилганди. Мазкур хабар ижтимоий тармоқ фойдаланувчиларининг навбатдаги муҳокама мавзусига айланиб кетди. Билдирилаётган фикрларнинг ярмидан кўпи ҳокимга ёқмаслиги аниқ.\nХусусан, Уй-жой коммунал хизмат кўрсатиш вазирлигининг эътирофи Ш. Абдураҳмоновнинг бу борада амалга оширган ишларидан кўра қилажак ишларига «аванс» бўлса, ажабмас, мазмунида талқин қилинаётгани ҳам бор гап. Андижон вилояти уй-коммунал хизмат кўрсатиш бошқармаси ахборот хизмати тарқатган хабарда катта-катта рақамлар келтирилади, албатта. Бироқ ғиж-ғиж рақамлар вилоятда ичимлик суви таъминоти билан боғлиқ муаммоларни «ёпиб ташлолмаслиги» аниқ.\nЭнг ёмони, айни долзарб муаммо ечимига йўнатирилиши керак бўлган маблағлар мақсадсиз сарфланганига оид фактлар ҳам йўқ эмас. Узоққа бормайлик, яқиндагина бюджет маблағларининг мақсадли ва оқилона сарфланишини Андижон вилояти мисолида (2020 йилнинг биринчи ярими бўйича) ўрганган Олий Мажлис Сенати ҳамда Ҳисоб палатаси ақлни шоширгудек маълумотларни эълон қилганди. Унда, аҳолининг ичимлик суви таъминотини яхшилашга ажратилган 4,9 млрд. сўмлик маблағлар самарасиз сарфланганлиги ҳисобига 2018 йилда (!) фойдаланишга топширилиши белгиланган Хонобод шаҳридаги Тейит, Фозилмон ва Хидирша МФЙлар, Андижон туманидаги Нўхатак МФЙ, Хўжаобод туманида жойлашган Хидирша МФЙда сув тармоқларини қуриш ишлари якунига етказилмаган ва аҳоли ичимлик суви билан таъминланмагани айтилади. Бундан ташқари, 9 та ижтимоий соҳа объектини қуриш ва мукаммал таъмирлаш ишлари учун тузилган лойиҳа-смета ҳужжатларида кўзда тутилган 1,2 млрд. сўмлик жиҳоз ва ускуналар ўрнига бошқа турдаги жиҳоз ва ускуналар ўрнатиб ташлангани ҳам қайд этилади.\nҚайд этилган ҳолат ва рақамлардан келиб чиқилса, ҳокимга берилган нишон вазирликнинг ҳақли эътирофидан кўра «Рамазон ҳайитлиги»га ўхшаб кетади(таъбир жоиз бўлса, албатта). Дарвоқе, вилоятда юзлаб млрд. бюджет маблағлари мақсадсиз ва самарасиз сарфлангани масаласида ҳуқуқни муҳофаза қилувчи органлар ҳалигича ҳеч нима дегани йўқ.\nЖамият 07/07, 19:09\nЖамият 19/04, 14:36\nТанзила Норбоевага қилинган мурожаат дарҳол тармоқдан ўчиртирилди. Ёки яна Андижон ҳақида


Калифорнияда чақирув бўйича келган полициячилар отиб ўлдирилди\n11:21 / 09.10.2016\nАҚШнинг Калифорния штатида жойлашган Палм-Спрингс шаҳрида юз берган отишмада икки полициячи ҳалок бўлди, яна бир полициячи яраланди. Бу ҳақда маҳаллий полиция бошлиғи Брайн Рейсга иқтибос келтирган ҳолда Los Angeles Times нашри хабар берган.\nОилавий жанжал чақируви бўйича воқеа жойига келган полициячилар уй эшиги олдида турганларида уларга қарата ўқ узилган. Рейснинг айтишича, гумонланувчи қўлга олинмаган ва ҳали ҳам уйда бўлиши мумкин. Айни вақтда уни қўлга олиш бўйича операция ўтказилмоқда, унга махсус кучлар ходимлари жалб қилинган.\nМаҳаллий Desert Sun нашрида маълум қилинишича, ҳалок бўлганлар декабрда истеъфога кетиши керак бўлган 35 ёшли фахрий Хосе Гилберт Вега ҳамда туғруқ таътилидан кейин яқиндагина ишга қайтган 27 ёшли Лесли Зеребни бўлган.\nНашрнинг таъкидлашича, бу воқеа 1962 йилдан бери Палм-Спрингсда хизмат вазифасини ўташ вақтида полициячилар ҳалок бўлиши билан боғлик илк ҳолатдир.\nҚонун ҳимоячилари учун яшил ранг мос эмас\n14:30 / 03.04.2018\n09:35 / 10.03.2018\n11:20 / 09.03.2018


Қўшилган қиймат солиғи суммасини қоплаш ва қоплашнинг асослантирилганлиги юзасидан камерал солиқ текширувини ўтказиш тартиби тасдиқланади\nДавлат солиқ қўмитасининг “Қўшилган қиймат солиғи суммасини қоплаш ва қоплашнинг асослантирилганлиги юзасидан камерал солиқ текширувини ўтказиш тартиби тўғрисидаги Низомни тасдиқлаш ҳақида”ги қарори лойиҳаси эълон қилинди.\nНизом қуйидагиларга нисбатан татбиқ этилмайди;\nСолиқни қоплаш, солиқ тўловчининг Шахсий кабинети орқали солиқ органларига тақдим этиладиган мувофиқ шаклдаги солиқ суммасини қайтариш тўғрисидаги ариза ҳамда Низомда назарда тутилган ҳужжатлар асосида амалга оширилади.\nНоль даражали ставкани қўлланиши натижасида ҳосил бўлган ва қопланиши лозим бўлган солиқ суммасининг асосланганлигини тасдиқлаш учун солиқ тўловчи аризага мувофиқ шаклда солиқ тўловчининг банкдаги ҳисоб рақамига қоплаб берилиши лозим бўлган солиқнинг ортиқча суммаси бўйича ҳисоб-китобни илова қилади.\nАриза ва унга илова қилинган ҳужжатлар солиқ тўловчи ҳисобга олинган жойдаги давлат солиқ бошқармаси томонидан, йирик солиқ тўловчилар бўйича эса Йирик солиқ тўловчилар бўйича ҳудудлараро давлат солиқ инспекцияси томонидан кўриб чиқилади.\nСолиқ тўловчи томонидан ариза Низомда назарда тутилган ҳужжатларни илова қилмаган ҳолда тақдим этилганда, ариза солиқ органлари томонидан кўриб чиқилмасдан беш кун мобайнида солиқ тўловчига қайтарилиши лозим. Аризаси кўриб чиқилмаган ва қайтарилган солиқ тўловчи, Низомда назарда тутилган ҳужжатларни илова қилган холда, қайта ариза беришга ҳақли.\nАризада кўрсатилган солиқ суммасининг асосланганлигини текшириш учун солиқ органи қопланиши учун аризада кўрсатилган солиқ суммаси асослантирилганлиги юзасидан камерал солиқ текширувини ўтказади. Камерал солиқ текшируви солиқ органининг текширув ўтказиш тўғрисидаги буйруғисиз ўтказилади.\nКамерал солиқ текшируви солиқ тўловчи томонидан ариза тақдим этилган кундан кейинги келувчи кундан бошланади. Камерал солиқ текширувини ўтказиш муддати эллик кундан ошмаслиги керак.\nКамерал солиқ текширувини ўтказиш жараёнида солиқ органи зарур ҳужжатлар ва товар-моддий бойликларнинг мавжудлигини ўрганиш юзасидан сайёр солиқ текширувини тайинлаш ҳамда учинчи шахслардан тегишли ҳужжатлар ва маълумотларни талаб қилиб олиш ҳуқуқига эга.\nСолиқни қоплаш бўйича камерал солиқ текширувини ўтказиш даврида солиқ органи томонидан Ўзбекистон Республикаси Солиқ кодексининг 138-моддасида назарда тутилган тартибда камерал солиқ текшируви ўтказилиши мумкин.\nКамерал солиқ текшируви якуни бўйича солиқ органи солиқ суммасини (тўлиқ ёки қисман) қоплаш ёки солиқ суммасини қоплашни рад этиш тўғрисида қарор қабул қилади.\nСолиқ суммасини қисман қоплаш ёки қоплашни рад этиш тўғрисида қарор, қоида тариқасида, солиқ суммасини ҳисобга олиш ҳуқуқини тасдиқловчи ҳужжатлар мавжуд бўлмаганда, ҳуқуқни суиистеъмол қилиш белгилари, қалбаки ёки кўзбўямачилик учун битимлар тузилганлиги, солиқ базасини яшириш (камайтириш) фактлари ҳамда бошқа шунга ўхшаш ҳолатлар аниқланганда қабул қилинади.\nСолиқ органи томонидан қабул қилинган қарор солиқ тўловчига унинг Шахсий кабинети орқали, ушбу қарор қабул қилинган кундан эътиборан бир кундан кечиктирмай юборилади.\nСолиқ суммасини қоплашни (тўлиқ ёки қисман) рад этиш тўғрисида қарор қабул қилинган тақдирда солиқ тўловчи тафовут аниқланган солиқ даври учун тақдим этилган қўшилган қиймат солиғи ҳисоботига қоплаш рад этилган солиқ суммаси миқдорида тузатиш киритиши шарт.\nСолиқ суммасини (тўлиқ ёки қисман) қоплаш тўғрисида қарор қабул қилиш чоғида солиқ тўловчида солиқлар бўйича қарздорлик мавжуд бўлса, солиқ органи мустақил равишда икки кун ичида қопланиши лозим бўлган солиқ суммасини ҳисобга олиш орқали солиқ қарздорлигини сўндиришни амалга оширади. Бунда, солиқ суммасини қоплаш солиқ тўловчининг ушбу солиқ тури бўйича шахсий карточкасида акс эттирилган ортиқча тўлов суммаси доирасида амалга оширилади.\nСолиқ суммасини ҳисобга олиш амалга оширилгандан сўнг, солиқ суммасининг қолган қисми мувофиқ шаклда расмийлаштирилган, солиқ органининг солиқ суммасини қайтариш тўғрисидаги хулосасига асосан солиқ тўловчининг банкдаги ҳисоб рақамига қайтарилади.\nСолиқ суммасини қайтариш тўғрисидаги хулоса икки кун ичида солиқ органи томонидан расмийлаштирилади ва расмийлаштирилган кундан эътиборан бир кун ичида электрон шаклда Молия вазирлиги Ғазначилигига юборилади.\nМолия вазирлиги Ғазначилиги бир кун ичида солиқ органининг солиқ суммасини қайтариш тўғрисида хулосасини ижро қилади.\nКамерал солиқ текшируви якунлангунга қадар солиқ суммасини тезлаштирилган тартибда қоплашга қуйидагилар ҳақли:\nйирик солиқ тўловчилар тоифасига киритилган Ўзбекистон юридик шахслари;\nсолиқни қоплашга доир ариза билан бирга амалдаги банк кафолатини тақдим этган ёки Солиқ кодексида белгиланган тартибда солиқ органлари билан гаров шартномасини расмийлаштирган солиқ тўловчилар;\nСолиқ суммасини қоплашнинг тезлаштирилган тартиби доирасида аризада қайд этилган солиқ суммаси солиқ тўловчига етти кун ичида белгиланган тартибда қоплаб берилади.\nБунда, аризада қайд этилган солиқ суммасининг асосланганлиги юзасидан камерал солиқ текшируви белгиланган тартибда амалга оширилади.\nАгар камерал солиқ текшируви натижаларига кўра қоплаб берилишга тақдим этилган сумма ёки унинг маълум қисми асосланмаган деб топилса, у холда солиқ тўловчи унга асоссиз қоплаб берилган суммани ҳамда солиқ қоплаб берилган санадан эътиборан солиқ тўлаб берилган кунга қадар ҳисобланган пеняни бюджетга тўлаб бериши шарт. Кўрсатилган тартиб чет эл дипломатик ваколатхоналари ва уларга тенглаштирилган ваколатхоналарга, шунингдек маҳсулот тақсимотига оид битим иштирокчиларига татбиқ этилмайди.


ФИФА ахлоқ қўмитасининг тергов палатаси Россия футбол иттифоқи раҳбари Виталий Муткога нисбатан суриштирув ишларини бошлади.\nDaily Mail хабарига кўра, Россиядаги допинг билан боғлиқ можаролар ҳақидаги Ричард Макларен томонидан тайёрланган ва яқинда эълон қилинган маърузада Мутконинг номи бир неча маротаба тилга олинган. Шу туфайли, ФИФА давлат томонидан допинг истеъмолини ташкил қилиш ва уни яшириш бўйича йўлга қўйилган тизимда Мутко қандай вазифани бажарганини аниқлаб олишга қарор қилган.\nАгар унинг айби исботланса, Мутко футболдаги ҳар қандай фаолиятдан четлатилади. Натижада, ЖЧ-2018 мусобақаси Россияда ўтиши ҳуқуқий жиҳатдан қанчалик тўғри экани ҳақидаги савол ўртага чиқади.\nҲозирча ФИФА мулозимлари бу борада ҳар қандай расмий баёнотдан тийилишмоқда.\n«ФИФА ахлоқ қўмитасининг тергов палатаси Макларен маърузасида айтилган далилларни инобатга олди ва уни яхшилаб ўрганиб чиқади. Агар аҳлоқ кодекси бузилгани аниқланса, тергов палатаси барча зарур чораларни кўради ва бу ҳақда эълон қилади», деган вазият билан таниш манба.\nТахмин қилинишича, Макларен жамоасида Мутконинг допинг можаросига алоқадорлигига шоҳидлик берувчилар бор.\nПутин Муткони вазифасидан озод қилди


Қозоғистон фазо компанияси раҳбари пора билан қўлга олинган - BBC O'zbek\nҚозоғистон фазо компанияси раҳбари пора билан қўлга олинган\nImage caption Бу йирик амалдорларнинг пора олишда ёки давлат мулкини талон тарож қилишда айбланиб биринчи бор ҳибсга олиниши эмас.\nҚозоғистон молия полицияси йирик миқдорда пора олганликда айблаб “Қазағстан Ғариш Сапари” миллий компанияси президентини қўлга олган.\nҒабдулатиф Мирзақулов 760 минг доллар пора олаётганда ушланган. Бу ҳақда Қозоғистон молия полицияси ўз баёнотида билдирган.\n“Ғабдулатиф Мирзақулов 15 миллиард тангалик космик аппаратларнинг тажриба мажмуаси қурилишидаги танлов давомида “Кулагер” МЧЖ ташкилоти манфаатларини ҳимоя қилган. Бунинг эвазига ушбу ташкилот раиси Егенбаевдан Асилбеков номли ишончли шахсдан 272 минг доллар ва 75 миллион 300 минг танга (488 минг доллар) миқдорида пора олган”, - дейилади Молия полицияси сайтида тарқатилган хабарда.\n“Кулагер” масъулияти чекланган жамият раиси Егенбаев ва воситачилик қилишда айбланган “Сункар Кузет” МЧЖ директори Асилбеков ҳам ҳибсга олинган. Егенбаев пора берганликда айбланмоқда ва уй ҳибсида ушланмоқда.\n“Қазағстан Ғариш Сапари” космос соҳасида Қозоғистоннинг энг йирик акционерлик жамияти ҳисобланади.\nШиркат Қозоғистоннинг космос соҳасидаги фаолиятини ривожлантириш мақсадида тузилган.\nКомпания Қозоғистоннинг космик соҳасидаги узоқ муддатли дастурларини ишлаб чиқаради. Мамлакатнинг ижтимоий-иқтисодий вазифаларини ечишга йўналтирилган космик технологияларни жорий қилиши ширкат фаолиятида кўрсатилган.\nҚозоғистонда йирик амалдорларнинг пора олишда ёки давлат мулкини талон тарож қилишда айбланиб ҳибсга олиниши биринчи марта учраётгани йўқ.\n2011 йили Қозоғистон Соғлиқни сақлаш вазири Жақсилик Доскалиев маҳкама орқали давлат мулкини талон тарож қилишда айбланиб 7 йилга қамоқ жазосига ҳукм қилинди. Кейинчалик собиқ вазир президент Назарбоевдан кечирим сўраганидан кейин озодликка чиқди.


СЕН ЮРТИМ ТАЯНЧИ, АЗИЗ БОЛАЖОН! - Ўзбекистон овози газетаси\nАлишер Навоий номидаги Ўзбекистон Миллий боғида турли эртак қаҳрамонлари либосидаги болаларнинг шўх-шодон ҳаракатларини кузата туриб, бир зум болалик хотираларига чўмдим.\nБу ерда ЎзХДП Марказий Кенгаши ташаббуси билан «Сен юртим таянчи, азиз болажон!» шиори остида маданий-маърифий тадбир ўтказилаётган экан. Жажжи болажонлар, буви-ю боболар йиғилишган. Партия ташкилотлари ходимлари, «Истиқбол» ёшлар қаноти фаоллари ҳам шу ерда.\nБайрам тадбири қизиқарли ва кўтаринки руҳда ўтди. ЎзХДП Тошкент шаҳар кенгаши раиси Ҳайдар Бобохонов кичкинтойлар ва уларнинг ота-оналарини байрам билан самимий муборакбод этди. Шундан сўнг болажонлар учун байрам дастури намойиш этилди. «Қувонч» болалар студияси эртаклар асосида қизиқарли саҳна кўринишларини тақдим этишди. Кичкинтойлар ажойиб шеъру қўшиқлари билан йиғилганлар қалбини хушнуд қилди.\n— 1 июнни орзиқиб кутмайдиган бола бўлмаса керак, — дейди Юнусобод туман партия кенгаши раиси Нигора Эшматова. — Биргина неварам мисолида айтадиган бўлсам, эрта тонгданоқ байрамона кийиниб, истироҳат боғига боришга шайланиб туради. Бу ерда у турли кўнгилочар ўйинларда қатнашди, хурсанд бўлди. Буларни кўриб, биз катталар ҳам болаликка қайтгандек бўлдик.\nТадбирга фарзандларини, невараларини олиб келган ота-оналар, бувижонлар шўх-шодон рақсга тушаётган болажонларининг бахтидан қувонишди.\n— Бугунги байрам бизга жуда ёқди, — дейди икки нафар фарзанднинг онаси Дилноза Убайдуллаева. — Болаларим ҳам хурсанд. Айниқса, «Қувонч» болалар театр студияси томонидан тайёрланган саҳна кўринишлари ўзгача таассурот қолдирди. Ташкилотчиларга раҳмат.\n— 68 ёшдаман, — дейди Зулайҳо Умарова. — 21 нафар неварам, 3 нафар эварам бор. Бугун уларни бир сайр қилдирай, деб олиб келгандим. Сув бўйида айланиб юрсак, мусиқа овози эшитиляпти. Тўғри шу томонга келдик. Халқ демократик партияси ташкиллаштирган катта байрамнинг устидан чиқдик. Невараларим хурсанд.\n— Юртимизда болаларга эътибор катта, уларни миллий ва умуминсоний қадриятлар руҳида тарбиялаш масаласи давлат сиёсати даражасига кўтарилган, — дейди ЎзХДП Марказий Кенгаши сектор мудири Гулруҳ Тошматова. — Мазкур жараёнларда партия ташкилотлари ҳамда депутатларнинг иштирокини янада фаоллаштириш, айниқса, меҳрибонлик уйи тарбияланувчилари, эҳтиёжманд ва боқувчисини йўқотган оилалар фарзандлари ҳолидан хабар олиш, уларни ҳар томонлама қўллаб-қувватлаш ишларига алоҳида эътибор қаратилмоқда. Бугунги тадбир ҳам шу мақсадда ташкил этилди. Болаларнинг юз-кўзларидаги қувонч барчамизнинг кўнглимизга илиқлик олиб кирди.\nТадбир давомида болажонларга совғалар берилди. Турли аттракционлар, ўйинчоғу арғимчоқлар шу куни кичкинтойлар хизматида бўлди.


Жазоирда аҳолини “Спутник V” вакцинаси билан эмлаш бошланди - 31.01.2021, Sputnik Ўзбекистон\nЖазоирда аҳолини “Спутник V” вакцинаси билан эмлаш бошланди\nЖазоир Россия вакцинасини 2021 йил 10 январда рўйхатдан ўтказган эди ва куни кеча мамлакатга “Спутник V”нинг дастлабки партияси етказиб берилган. 31.01.2021, Sputnik Ўзбекистон\nТОШКЕНТ, 31 янв — Sputnik. Жазоирда аҳолини COVID-19 коронавирус инфекциясига қарши эмлаш ишлари бошлаб юборилди.“Algeria Press Service” ахборот агентлигининг хабар қилишича, эмлаш узоқ вақт мамлакатда касалланиш авж олишининг йирик ўчоқларидан бири бўлган Блида вилоятида бошланган. Россиянинг “Спутник V” вакцинасини энг биринчи бўлиб блидалик 65 ёшли эркак олган.Биринчи босқичда шифокорлар, кексалар ва сурункали касалликлари бор беморлар эмланади, кейин бошқа тоифадаги фуқароларни эмлаш бошланади.Жазоир Россия вакцинасини 2021 йил 10 январда рўйхатдан ўтказган эди ва куни кеча мамлакатга “Спутник V” вакцинасининг дастлабки партияси етказиб берилган.Жазоирда коронавирус 2020 йил 25 февралда қайд этилган. Шу пайтга қадар касалланганлар сони 106 мингдан ошган. 2,8 мингдан зиёд бемор вафот этган.\nспутник v вакцинаси, вакцина, эмлаш\n© Sputnik / Николай Хижняк / Фотобанкка ўтишВакцинация от гриппа в Краснодаре\nЖазоир Россия вакцинасини 2021 йил 10 январда рўйхатдан ўтказган эди ва куни кеча мамлакатга “Спутник V”нинг дастлабки партияси етказиб берилган.\nТОШКЕНТ, 31 янв — Sputnik. Жазоирда аҳолини COVID-19 коронавирус инфекциясига қарши эмлаш ишлари бошлаб юборилди.\n“Algeria Press Service” ахборот агентлигининг хабар қилишича, эмлаш узоқ вақт мамлакатда касалланиш авж олишининг йирик ўчоқларидан бири бўлган Блида вилоятида бошланган. Россиянинг “Спутник V” вакцинасини энг биринчи бўлиб блидалик 65 ёшли эркак олган.\nБиринчи босқичда шифокорлар, кексалар ва сурункали касалликлари бор беморлар эмланади, кейин бошқа тоифадаги фуқароларни эмлаш бошланади.\nЖазоир Россия вакцинасини 2021 йил 10 январда рўйхатдан ўтказган эди ва куни кеча мамлакатга “Спутник V” вакцинасининг дастлабки партияси етказиб берилган.\nЖазоирда коронавирус 2020 йил 25 февралда қайд этилган. Шу пайтга қадар касалланганлар сони 106 мингдан ошган. 2,8 мингдан зиёд бемор вафот этган.


Давлат экология қўмитаси раиси ОАВ вакиллари билан учрашди\n2020 йил 10 март куни Ўзбекистон Республикаси Экология ва атроф муҳитни муҳофаза қилиш давлат қўмитаси раиси Шавкат Абдуразаков ОАВ вакиллари, жамоат ташкилотлари ҳамда блогерлар билан учрашди.\nҚўмита раиси жорий йилнинг 6 март куни Ўзбекистон Республикаси Президенти Шавкат Мирзиёев раҳбарлиги остида соҳадаги мавжуд муаммоларга бағишланган йиғилиш бўйича ахборот берди. Хусусан, Давлат раҳбарининг мавжуд муаммоларни ҳал этиш юзасидан аниқ вазифалар белгилаб берилганлигини аълоҳида таъкидлаб ўтди.\nШу билан бирга соҳадаги мавжуд муаммолар юзасидан жамоат ташкилотлари, ОАВ вакиллари ҳамда блогерларнинг фикрини ўрганиш, атроф муҳитни муҳофаза қилиш бўйича аниқ чора-тадбирлар режаси ҳамда унга мувофиқ равишда стратегияни ишлаб чиқишда мазкур эътироз ҳамда таклифларни эътиборга олиш муҳим аҳамият касб этиши тўғрисида сўз юритди.\nХусусан, чиқиндилар билан боғлиқ тизим етарли даражада ишламаётганлигига урғу берилди. Давлат экология қўмитаси раиси Ш. Абдуразаков ва тегишли мутасаддилар томонидан жорий йилнинг 8 март куни Оҳангарон туманида жойлашган Тошкент шаҳар маиший чиқинди полигонидаги ҳолатни жойига чиқиб ўргандилар. Тошкент вилояти Оҳангарон туманида жойлашган маиший чиқинди полигони санитар ҳолат қониқарсиз эканлиги сабабли ҳудудда ободонлаштириш ҳамда унинг атроф-муҳитга салбий таъсирини олдини олиш чора-тадбирларини белгиланди. Хусусан:\n– полигондаги чиқиндиларнинг таркибини ҳамда атроф-муҳитга келтираётган таъсирини ўрганиш ишларини олиб бориш;\n– чиқинди полигони ҳудудини хусусий чиқиндиларни қайта ишловчи корхоналарни жалб қилган ҳолда бириктириб бериш ва бунинг натижасида чиқиндиларни қайта ишлаш орқали полигон кенгайишининг олдини олиш;\n– республика шаҳарларида санитар тозалаш хизматларини кўрсатиб келаётган «Тоза ҳудуд» ва «Махсустранс» ДУКларни давлат-хусусий шерикчилик шарти билан тарбиркорлик субъектларига бириктириб бериш шулар жумласидандир.\nШу билан бирга дарахтларни ноқонуний кесганлик учун масъулиятни, жарималар миқдорини ошириш, ҳуқуқбузар шахсларга нисбатан қатъий жазо чораларини белгилаш Давлат раҳбари томонидан қўйилган асосий вазифалардан бири эканлиги таъкидланди.\nДавлат экология қўмитаси раиси мамлакатимиздаги барча дарахтларни хатловдан ўтказиш, уларни ID-карталар билан белгилаш ҳамда уларга масъуларни аниқлаб бериш ташаббуси билан чиқди. Жараён мураккаб бўлса-да, уни амалга ошириш долзарб эканлиги баён этилди. Мазкур тадбир учун Қўмита тизимидаги 300 та инспекторнинг жалб этилиши ҳамда унда барча истак билдирган ОАВ вакиллари, блогерлар иштирок этиши мумкинлиги маълум қилинди.\nТашриф буюрганлар соҳада юзага келган муаммолар ҳамда уларни ҳал этиш юзасидан таклифларни бериш имконига эга бўлдилар.\nХусусан, республикада экологик таълимни ривожлантириш, экологик маданиятни ошириш, жамоат экологик назорати инспекторларининг фаолиятини самарали ташкил этиш, уларни рағбатлантириш механизмларини ишлаб чиқиш, компенсацион тўловлардан тушаётган маблағлар сарфланишининг шаффофлигини таъминлаш, жамоат экологик экспертизасини амалга оширишни таъминлаш, шунингдек, Ўзбекистонда АЭС қурилиши муносабати билан жамоат эшитувини ташкил этиш, дарахтларнинг ноқонуний кесилишига барҳам бериш, жавобгарликни ҳамда жарималар миқдорини ошириш бўйича таклифлар берилди.


Ўзбекистондаги аёллар ва эркаклар сони маълум қилинди - Daryo\n19:59, 19.04.2021 74551\nЎзбекистоннинг доимий аҳолиси сони 2021 йилнинг 1 апрель ҳолатига кўра, 34,7 миллион кишини ташкил этмоқда. Давлат статистика қўмитаси маълумотига кўра, шундан 17,2 миллион нафари аёллар, 17,4 миллион нафари эркаклардир.\nҚайд этилишича, доимий аҳоли сони 2021 йил бошидан 136,7 минг кишига ошди. Аҳоли сони йил бошидан ҳар ойда ўртача 45,9 минг кишига кўпайган. 2021 йилнинг ҳар бир кунида эса доимий аҳоли сони ўртача 1,5 минг кишига ошган.\nАҳолининг ўсиш суръати 101,9 фоизга тенг.\nЭслатиб ўтамиз, Ўзбекистоннинг доимий аҳолиси сони 2021 йилнинг 1 январь ҳолатига кўра 34,5 миллион кишини ташкил этганди.\nШавкат Мирзиёев 2020 йилнинг июнь ойида миллий статистика соҳасини такомиллаштириш чора-тадбирлари бўйича йиғилиш ўтказган ва Ўзбекистонда мустақиллик йилларида мамлакатда аҳолини рўйхатга олиш ўтказилмаганини таъкидлаганди. Мамлакатда 2021 йил 1—25 ноябрда аҳоли синов тариқасида, 2023 йилда эса тўлиқ рўйхатга олинади.\n23:44, 27.09.2020 159666\n10:22, 04.10.2020 233337\n23:58, 22.09.2020 220602\n07:38 Бугун 921\n07:23 Бугун 2991\nТанзанияда президент томонидан афв этилган маҳбуслар тошбўрон қилиб ўлдирилди\n07:07 Бугун 3178\nСурхондарёда 43 ёшли эркак жанжал туфайли танишига пичоқ уриб, сўнг ёрдам кўрсатиш учун шифохонага олиб борди\n06:48 Бугун 1841\nАёл киши биринчи марта The Washington Post бош муҳаррири бўлди\n14:35, 11.05.2021 80586\nСирдарёда мадҳия вақтида қўлини қаерга қўйишни билмай қолган ўзбекистонлик амалдорлар видеоси Хитойда 5 млн мартадан ортиқ томоша қилинди\n21:03, 11.05.2021 72976\nБлогер Миразиз Бозоровга нисбатан айблов эълон қилинди\n22:34, 11.05.2021 70902\nInstagram: Шаҳрам Ғиёсовнинг онасига сюрпризи, такси ҳайдовчисига атирини совға қилган Шаҳло, Тошкентга қайтган Жаҳонгир Отажонов\n11:11, 12.05.2021 54039\nЎзининг «худо» эканини англаган ва қонуний равишда ов милтиғи сотиб олган «оғир-босиқ» талаба. Қозондаги мактабга ҳужум ва ҳужумчининг ўзи ҳақида батафсил


PROlogue халқаро кинофестивали доирасидаги тадбирлар ўтказиладиган...\n21.11.2018 19:33 0 1072\n27 ноябрь куни Ёшлар ижод саройида кинофестиваль дирекцияси вакиллари, ҳакамлар ҳайъати ва ОАВ ходимлари иштирокида асосий матбуот анжумани ташкил этилади. Бу ҳақда «Ўзбеккино» миллий агентлиги матбуот хизмати хабар берди.\nШу куни соат 18:00 да Алишер Навоий номидаги давлат академик катта театрида PROlogue кинофестивалининг тантанали очилиш маросими бўлиб ўтади. Тадбирда «Scorpion» фильмининг гала - премьераси ўтказилади.\n27 дан 30 ноябргача кинофестиваль доирасида Ёшлар ижод саройида қисқа метражли фильмлар намойиши, «Premier Hall» кинотеатрида эса танлов доирасида тўлиқ метражли фильмлар тақдимоти ўтказилиши режалаштирилган. Халқаро кинофестивалнинг барча меҳмонлари «LOTTE City Hotel Tashkent Palace» меҳмонхонасига жойлаштирилади.\nPROlogue - 2018 кинофестивалининг ёпилиши маросими 30 ноябрь куни соат 18:00 да Алишер Навоий номидаги давлат академик катта театрида бўлиб ўтади.\nМазкур тадбир Ўзбекистон Ёшлар иттифоқи, «Ўзбеккино» миллий агентлиги, Тошкент шаҳар ҳокимлиги, Кинематографияни ривожлантириш маркази, Ёш кинематографлар кенгаши ва Ўзбекистон Миллий кинокомиссияси ҳамкорлигида ташкил этилмоқда.


Александр Хомяков: "Ғалабага лойиқ ўйин кўрсатмаганимиз аниқ"\n23 октябрь, 2021, 19:53\nТеглар:Машъал | Александр Хомяков | Навбаҳор ФК\nCoca Cola Суперлига 23-туридан ўрин олган “Машъал” ва “Навбаҳор” (0:0) жамоалари ўртасидаги учрашувдан кейин майдон эгалари устози Александр Хомяков ўйин ҳақидаги фикрлари билан ўртоқлашди.\n- Ҳозирги вазиятда очко жуда зарур, шу боис, ўйиндан қандайдир ижобий натижа олишга уриндик. Ҳар ҳолда бир очко бўлса-да, қўлга киритдик. Ростини айтсам, ғалабага арзирли ўйин кўрсатолмадик, дурустроқ вазият яратолмадик. Иккинчи бўлимда легионер ҳужумчимизда пайдо бўлган имконият истисно қилганда, албатта. Ўша ҳолатда гол уриши керак эди. Умуман олганда, жамоавий ўйин ҳақида гапирсам, учрашув асабий руҳда кечди. Кетма-кет учта баҳсдаги мағлубиятдан кейин очко олишга эришдик. Келгусида шу натижа ҳам бизга ёрдам беради, деган умиддаман. Бошқа чора ҳам қолмаяпти. Олдинда бизни кузги ўта муҳим беллашувлар кутиб турибди, барча ўйинлар худди финалдек аҳамиятга эга бўлади. Ҳаракат қиламиз, олдинга интиламиз, ҳолатни ўрганамиз, ишлашда давом этамиз. Йигитларга эътирозим йўқ, айни пайтда нималарга қодир бўлишса, барчасини намойиш этишди. Ҳа, ҳужумларда тажовузкорлик етишмаяпти. Яна такрорлайман, очко олганимиз ижобий ҳолат.\n- “Машъал” ўз майдонида ишончлироқ ўйнайдими ёки сафардами?\n- Билмадим, эҳтимол, сафарда ўйин ўтказиш енгилроқ бўлса керак. Ҳар ҳолда аксарият жамоалар ўз майдонида ҳужумкор футбол кўрсатади. Бундай паллада эса бизда бўш ҳудудлардан фойдаланиш, қарши ҳужумлардан наф чиқариш имконияти пайдо бўлади. Муборакда эса асосан тўп назоратига эътибор қаратишга тўғри келади, ҳужумларда аниқлик, креативлик, ҳамжиҳатлик етишмайди.\n- Бугунги ўйин натижасидан қониқдингизми?\n- “Навбаҳор” ҳимоядан ўйин ташкил этишни яхши йўлга қўйган, қарши ҳужумларга таянишни маъқул кўради. Буни уддалай оладиган маҳоратли ижрочиларга эга. Рақиб жамоа ҳимоясини ёриб ўтиш оғир бўлишини аввалдан билгандик. Адашмасам, “Навбаҳор” ўтказиб юборилган голлар фарқи бўйича учинчи энг яхши кўрсаткични қайд этиб турибди. Лекин бугун ғалабага лойиқ ўйин кўрсатмаганимиз аниқ. Биласизми, футболда шундай майда жиҳатлар бўладики, жамоа ғалабага лойиқ ўйин кўрсатса-да, омади келмаслиги мумкин. Шуни инобатга олсак, бизга айни пайтда бироз омад ҳам етишмаяпти.


Telegram овозли қўнғироқларни расман ишга туширди\n17:41 / 30.03.2017\nTelegram мессенжери овозли қўнғироқларни ишга туширди, илованинг Android- ва iOS-версияларидан аудиоқўнғироқларни амалга ошириш мумкин, бироқ ҳозирча фақат Ғарбий Европа аҳолиси учун. Суҳбатлар end-to-end шифрлаш тизими билан ҳимояланган. Telegram расмий сайтида шу ҳақида хабар берилди.\nМанбага кўра, илова созламаларида қўнғироқ қилиши мумкин бўлган кишиларни чеклаш, шунингдек қўнғироқ давомида сарфланадиган трафик миқдорини камайтириш мумкин.\nҲозирча фақат муайян бир фойдаланувчига қўнғироқни амалга ошириш мумкин, жамоавий мулоқотларни йўлга қўйиш ҳақида эса маълум қилинмаган.\n2017 йилнинг 12 мартида Telegram қўнғироқлар функциясининг beta-версиясини синовдан ўтказишни бошлагани ҳақидаги хабар пайдо бўлганди. Авваллари Павел Дуров қўнғироқлар функцияси яратилиши мумкинлигини айтган бўлса ҳам, ўшанда мессенжер ишлаб чиқарувчилари янги функциянинг йўлга қўйилганига изоҳ беришмаган эди.\nTelegram янги функция қўнғироқлар


Бош саҳифа / Шаҳар ҳокимлиги / Ҳокимлик раҳбариятининг фукционал вазифалари / Шаҳар ҳокими\nШаҳар ҳокимининг функционал вазифалари\nШаҳарнинг тегишли вакиллик ва ижроия ҳокимиятини бошқаради. Ваколати доирасида вилоят ҳокими ва халқ депутатлари шаҳар Кенгаши олдида ҳисобдордир;\nЎзбекистон Республикасининг Қонунлари, Ўзбекистон Республикаси Олий Мажлисининг меъёрий ҳужжатлари, Ўзбекистон Республикаси Президенти, Вазирлар Маҳкамасининг қарор ва фармойишлари ҳамда халқ депутатлари шаҳар Кенгаши қарорларининг ижросини ташкил этади;\nжамоат тартибига риоя этилиши ва жиноятчиликка қарши кураш, фуқароларнинг хавфсизлигини таъминлаш, уларнинг ҳуқуқларини ҳимоя қилиш ва саломатлигини муҳофаза этиш билан боғлиқ барча чора-тадбирларни кўради. Табиий офатлар, эпидемиялар ва бошқа фавқулодда ҳолатларда тегишли ишларни ташкил этади;\nшаҳарни иқтисодий ва ижтимоий ривожлантиришнинг асосий йўналишларини, шаҳар бюджетининг асосий кўрсаткичларини ва уларнинг ижросига доир ҳисоботларни халқ депутатлари шаҳар Кенгашининг тасдиғига тақдим этади;\nўз ўринбосарлари ва ижроия ҳокимияти тизими бўлинмаларининг раҳбарларини тегишли тартибда лавозимга тайинлаш ҳамда лавозимдан озод этиш туғрисидаги қарорларини халқ депутатлари шаҳар Кенгаши тасдиғига тақдим этади;\nҳокимлик бўлинмалари раҳбарларини ва масъул ходимларини лавозимга тайинлайди ва лавозимдан озод қилади;\nраҳбарлари тегишли халқ депутатлари Кенгашлари томонидан лавозимга тайинланадиган ва лавозимдан озод этиладиган ижроия ҳокимияти тизими бўлинмаларининг ишини назорат қилади;\nХалқ депутатлари шаҳар Кенгаши ва шаҳар ҳокими томонидан қабул қилинган қарор ва фармойишларни бажармаган ҳолларда мансабдор шахсларни интизомий жавобгарликка тортиш тўғрисида қонунда белгиланган тартибда тақдимнома киритади;\nреспублика ва хорижда шаҳарнинг расмий вакили сифатида иш юритади;\nаҳолини қабул қилишни ташкил этади, фуқароларнинг шикоятлари, аризалари ва таклифларини кўриб чиқади;\nрежалаштириш, бюджет, молия, ҳисоб-китоб, шаҳар мулкини бошқариш, мулкчиликнинг турли шаклига мансуб корхоналар, муассасалар ва ташкилотлар билан ҳамжиҳатлик қилиш, ер ва бошқа табиий ресурслардан фойдаланиш, табиатни муҳофаза қилиш, қурилиш, транспорт, йўл хўжалиги ва алоқа, аҳолига коммунал, савдо ва ижтимоий-маданий хизмат кўрсатиш, аҳолини ижтимоий муҳофаза қилиш, қонунийлик, ҳуқуқ-тартибот ва хавфсизликни таъминлаш, фуқароларнинг ҳуқуқ ва эркинликларини муҳофаза қилиш соҳасида қонун ҳужжатларида ўз ваколатига берилган бошқа масалаларни ҳам ҳал этади;\nўзига берилган ваколатлар ва амалдаги қонунлар доирасида шаҳардаги барча корхоналар, муассасалар, ташкилотлар, бирлашмалар, шунингдек, мансабдор шахслар ва фуқаролар томонидан бажарилиши мажбурий бўлган қарорлар ва фармойишлар қабул қилади;\nзаруратга қараб, аммо бир йилда камида икки марта халқ депутатлари шаҳар Кенгашининг сессиясини чақиради, сессияларга раислик қилади, кун тартибига киритиладиган масалалар юзасидан таклифлар беради. Кенгаш қарорларига имзо қўяди ва тасдиқлайди;\nиш фаолияти юзасидан бир йилда бир марта халқ депутатлари шаҳар Кенгашига ҳисобот беради;\nўзига берилган ваколат ва амалдаги Қонунлар доирасида бошқа масалаларни ҳал этади;\nшаҳар ҳокимлиги тизимидаги ташкилий-назорат, ҳуқуқни муҳофаза қилиш органлари фаолияти, ҳарбий сафарбарлик ва фавқулодда вазиятлар масалалари бўйича, сафарбарлик тайёргарлиги, канцелярия бўлими ҳамда шаҳар ҳокимлиги хуқуқ-маслаҳатчиси фаолиятига бевосита раҳбарлик қилади.\nҚуйидаги шаҳар ташкилотлари фаолиятини мувофиқлаштиради:\n- шаҳар прокуратураси;\n- шаҳар ички ишлар бошқармаси;\n- жиноят ишлари бўйича шаҳар суди;\n- фуқаролик ишлари бўйича шаҳар суди;\n-Ўзбекистон Республикаси Адлия вазирлиги ҳузуридаги Суд қарорларини ижро этиш, судлар фаолиятини моддий-техника жиҳатдан ва молиявий таъминлаш департаментининг Самарқанд шаҳар ҳудудий бошқармаси;\n- шаҳар Давлат солиқ инспекцияси;\n-Ўзбекистон Республикаси Бош прокуратураси ҳузуридаги солиқ, валютага оид жиноятларга ва жиноий даромадларни легаллаштиришга қарши курашиш департаментининг шаҳар ҳудудий бошқармаси;\n- шаҳар фавқулодда вазиятлар бўлими;\n- шаҳар мудофаа ишлари бўлими,\n- вояга етмаганлар ишлари бўйича шаҳар комиссиясига раислик қилади;\n- шаҳар ҳокимлиги ҳузуридаги наркотик моддаларини назорат қилиш бўйича минтақавий комиссияга раислик қилади;\n-одам савдосига қарши курашиш бўйича шаҳар идоралараро комиссиясига раислик қилади.\nКиритилган вақти: 02/03/2016 16:25; Кўрилганлиги: 238


Бир йил аввал ёзган эканман… У пайтлар дўстларимиз ёзган мақолаларга муносабат билдириб турардим, албатта самимий, чин дилдан, холис туриб. Мақтовни ўзим ҳам ёқтирмайман, ўзгаларни ҳам мақтаб кетавермайман, қандайдир ноқулай, кўпроқ танқидий фикр билдирардим. Шу сабаб кимларнидир танқид қилиб қўйиб “сўзбўрон”га қолиб юрган пайтларим ёзган эканман. Ҳозир эсим кириб қолган, танқид ҳам қилмай қўйдим, фикримни ичимда айтиб қўя қоламан…\nЧарчадим. Соғлигимни йўқотдим, оғримаган жоним қолмади, дарднинг энг каттаси юракка етган озорлар…\nУмр курашлар билан, таъқиблар билан ўтмоқда. Аммо афсус қилмайман, бу ўзим танлаган йўл, мени кимдир шундай яшашга мажбур қилмаган. Бундан бошқача яшай олмасдим ҳам. Мени таъқибу-қийноқлар эмас, бефарқ одамлар безитди, иккиюзламачи одамлар безитди. Қаерни қарасанг тилёғламалик, ёлғон, адоват…\nЎзи ҳаётда дўсту-душман етарли, улар билан керак жойда ҳисоб-китоб қилиб кетилаверади. ФБдагилар эса…\nМана мисол учун, кимдир бирор нарса ёзади, тагида фикр билдириш учун катакчалар. Агар қарши фикр билдирсангиз балога қоласиз, Худо кўрсатмасин , таниқлироқ одамнинг йўлини кесиб ўтсангиз туғилганингизга пушаймон едиришади.\nНима, уларга фақат мақтов керакми? Нима, улар учун доимо масхарабозга ўхшаб олачипор кийиниб юриш керакми? Ўшандақа жоҳиллар дастидан кейинги пайтларда таниқлироқ одамларнинг ёзганларига фикр билдирмай ҳам қўйдим, мақтайдиганлар менсиз ҳам етарли, агарда билмай ноўрин ёзиб қўйсанг бошланади таниқлига содиқлар намойиши. Хўп, сиз билан фикрим бир эмас, аммо бу бир умрга душман бўлиб ўтиш дегани эмас-ку?! Токай бир-биримизга адоватда яшаймиз?\nАслида шундай адоват, фитналар билан бир-биримизнинг умримизга зомин бўлаётгангимизни билмаймиз. Эртага бирор сабаб билан дунёдан ўтсанг, ана унда кўр номингга ёғилган ширин сўзу-марсияларни…\nОдамлар, мен сизлардан меҳр-муҳаббат, оқибат кўргим келади ва сизларга ҳам ўшаларни қайтаргим келади. Ва ҳеч қандай шартсиз. Ширин ёлғонларсиз, қандай бўлса шундайлигича, рўй рост, аччиқ ҳақиқатлар билан.\nДоимо соғ-саломат бўлинглар.\ndata-title="Oғриган жоним…" data-description="Акмал Набиев Eltuz.com
 Бир йил аввал ёзган эканман... У пайтлар дўстларимиз ёзган мақолаларга муносабат билдириб турардим, албатта самимий, чин дилдан, ..." data-image="https://eltuz.com/wp-content/uploads/2015/10/rasm3551.jpg" data-url="https://eltuz.com/kundalik/1063/" data-services="facebook,odnoklassniki,twitter,telegram" data-counter="ig">\nН. Имомов Eltuz.com … Мусоқул чол ҳар кунгидек қирда қишлоқни томоша қилиб ўтирарди. – Бунча ҳансирайсан? – Қодирбой малланинг ...\nШойгу Шавкатни ҳуркитди\nПрезидент Мирзиëев 22 май куни Тошкентда Россия мудофаа вазири Сергей Шойгу билан ёпиқ эшиклар ортида гаплашди. Бир соатдан ортиқ ...


“х” ва “ҳ” ҳарфлари – Сурхон тонги\nБош саҳифа / Таълим / “х” ва “ҳ” ҳарфлари\n“х” ва “ҳ” ҳарфлари\nМай 15, 2018\tТаълим Изоҳ қолдириш 2,030 Кўрилди\nқандай усуллардан фойдаланиш мумкин?\nОна тили барча фанларнинг калити ҳисобланади. Она тилини яхши билмасдан туриб, бошқа фанларни чуқур ўрганиш қийин.\nКомил инсонни тарбиялаб, вояга етказишда ушбу фан алоҳида ўрин ва аҳамият касб этади. Она тилининг сир-асрорини билмаган инсон унинг гўзаллигини ҳам, жозибасини ҳам ҳис қилмайди.\nБугунги кунда ўқувчиларнинг ёзма саводхонлигини оширишга жиддий киришишни замонанинг ўзи тақозо этмоқда. Ёшлар тарбиясида ёзма саводхонликка алоҳида аҳамият қаратиш учун эса биз — ўқитувчилардан ўз касбий маҳоратимизни мунтазам ошириб бориш, илғор педагогик технологиялар моҳиятини чуқур англаш, улардан унумли фойдаланиш талаб этилмоқда. Она тили дарсларида оғзаки нутқи равон, тафаккури теран ўқувчилар ҳам ёзма назорат ишларини, топшириқларни бажаришда хатоликларга йўл қўяди. Бунинг учун биз фақат дарсликда берилган машқларни бажартириш билан чекланиб қолмай, албатта, имло луғати асосида иш олиб боришимиз лозим.\nАйниқса, ўқувчилар х ва ҳ ҳарфларининг имлосида қийинчиликларга дуч келишади. Лекин синфдаги барча ўқувчилар қўлида х ва ҳ ҳарфларининг имло луғати бўлса-чи? Ўқитувчи ҳар бир олиб бораётган маш- ғулотида 5-синфдан 11-синфгача ҳар куни мана шу асосида луғат-диктант ёздирса, 7 йил давомида бу қандай самара бериши мумкинлигини тасаввур қилиш қийин эмас, албатта. Ўқувчилар билан оммавий тарзда олиб борилаётган маш- ғулотлар ҳамма ўқувчиларга ҳам бирдек таъсир қилавермаслиги мумкин. Шунинг учун қўшимча машғулотларни ўтказиш ҳар бир ўқувчи билан индивидуал иш олиб бориш ўз натижасини кўрсатмай қолмайди.\nЮнон файласуфи Платон: “Одамларга фанларни зўрлаб эмас, балки ўйинлар орқали ўқит, ана шунда кимнинг нимага мойиллигини аниқ кўрасан”, деб бежиз айтмаган. Дарс ва машғулотларга таълимий ўйинлардан фойдаланиш ҳам яхши натижа беради. Дарс жараёнида ташкил этиладиган таълимий ўйинлар эса ўқувчиларни зерикиш ва толиқишдан сақлайди. Ташкил этиладиган ўйин–топшириқлар ҳам, аввало, ўқувчиларнинг сўз захирасини ошириш, сўздан нутқда тўғри ва ўринли фойдаланиш, нутқда ўзбек адабий тилининг бой ифода воситаларини ишга сола билишига хизмат қилмоғи лозим.\nХулоса қилиб шуни айтиш мумкинки, ўқувчиларнинг ёзма саводхонлигини ошириш учун махсус дарс соатлари талаб этилмайди. Балки ҳар бир дарсда имкон қадар билим бериш билан бирга саводхонлик борасида ҳам машғулотлар олиб бориш керак бўлади. Бу, албатта, она тили фани ўқитувчилари маҳоратига боғлиқ. Ўқувчининг ёзма саводхонлигига эришилган тақдирдагина кўзланган мақсадга эришилган бўлади.\nОлдинги “Лочин” зафар қучди


Германия ташқи ишлар вазири Украина шарқида вазият жиддийлаётганидан ташвиш билдирди\nГермания Ташқи ишлар вазири Франк-Вальтер Шатйнмайер.\nГермания Ташқи ишлар вазири Франк-Вальтер Шатйнмайер Украина шарқида вазият ёмонлашаётганидан огоҳлантириб, барча томонлар, жумладан, Россия ҳам 5 сентябрь куни имзоланган битимга амал қилиши лозим, дея баён қилди.\nШтайнмайер 10 нобярь куни Козоғистон пойтахти Остонада қилган чиқишида “афсуски, вазият яна жиддийлашди. Менимча, можаронинг барча томонларини, шу жумладан Россияни, Минск протоколи шартларига амал қилишга чақиришимиз керак”, дея таъкидлади.\nКеча Европа Иттифоқи ва Қўшма Штатлар Украина шарқидаги россияпараст айирмачилар назоратида қолаётган ҳудудларда қўшин ва ҳарбий машиналар карвони ҳаракат қила бошлаганидан хавотир билдирган эди.\nЯкшанба куни Донецк вилоятида яна отишмалар рўй берди.


Лоран Блан: Орьени жамоага мени бундай шарманда қилиши учун олиб келмагандим\n15:08 / 16.02.2016\nФранциянинг «ПСЖ» клуби бош мураббийи Лоран Блан жамоа ҳимоячиси Серж Орьенинг интернет тармоқларининг бирида мураббийга ва клуб футболчисига нисбатан ҳақоратли сўзларни ишлатганига салбий муносабат билдириб ўтди.\n«Бунга муносабатимни сўраяпсизми? Жуда ёмон. Бу ҳам демократия ва мамлакатимизда ҳамма ўз фикрини эркин билдира олаётганидан хурсандман. Аммо мен икки йил олдин клуб раҳбариятидан Серж билан шартнома тузишларини сўрагандим. Кеча нимани кўрдим? Бу унинг худди миннатдорчилиги каби бўлди. Афсус.\nУ ЕЧЛда ўйнаши керак эди. У эса энди ҳеч иш қилмасдан уйида ўтиради. Серж ўзини ўзи жазолади. Клубни ҳам жазолади - унинг имижига зарар етказди. Бу жуда ёмон. У четдан келган. Шундай экан бунга нисбатан реакция бўлиши аниқ. Биз хавотирдамиз. Ҳеч ким бунақа бўлади деб ўйламаганди.\nУнинг ёшидаги футболчиларда бирор айб иш қилиб, кейин узр сўраш ҳолатлари кузатилади. Яхшиси бирор айби учун кечирим сўрашдан ўрнига, бу ишни қилишдан олдин ўйлаб кўриш керак», дея Бландан иқтибос келтиради Le Figaro нашри.\nЭслатиб ўтамиз, футболчи Periscope ижтимоий тармоғида саволларга жавоб бериш чоғида мураббий Лоран Бланни ва жамоа сардори Златан Иброҳимовични қаттиқ ҳақоратлаган, Бланни ношуд деб атаганди.


Покистон бош вазири ижтимоий тармоқларни "куфрона" контентдан тозалашни буюрди\n22:56 / 14.03.2017\nПокистон бош вазири Навоз Шариф 14 март, сешанба куни ижтимоий тармоқларни "куфрона" контентдан тозалашни буюрди. Бу ҳақида Покистон мусулмонлар лигаси (ПМЛ) партиясининг Twitter'даги расмий саҳифасида хабар берилди.\n"Ҳуқуқни ҳимоячилари куфрона материалларни тарқатаётган кишиларни излаб, уларни қонуний жавобгарликка тортишлари керак. Ижтимоий медиадаги куфрона контент - бутун мусулмон умматининг диний қарашларини ҳақорат қилиш мақсадидаги разил фитна", - деди бош вазир.\nШариф ижтимоий тармоқларни куфрона контентдан тозалаш масаласи адлия органлари томонидан ишлаб чиқилаётганини таъкидлади. Шунингдек у Покистоннинг ваколатли органлари бу масалани хориж тармоқларида ҳам кўтаришларини буюрди.\nПокистон қонунларига кўра, куфр учун ҳатто ўлим жазоси бегиланиши мумкин. Мамлакат қонунчилигининг бу масаладаги тажрибаси халқаро ҳуқуни муҳофаза қилиш ташкилотлари томонидан мунтазам равишда танқид остига олинади.


Месси ўз номини судда ютиб олди. Велосипедчилар унга 9 йил қаршилик қилганди - Zamin.uz\n«Барселона» сардори Лионель Месси 2011 йилдан буён ўз номидаги бренд яратишни хоҳлайди, аммо унга 9 йилдан буён қаршилик қилишаётганди. Қандай қилиб дейсизми? Қуйида шу ҳақда.\nГап шундаки, Испанияда «Massi» номли велосипед ишлаб чиқарадиган компания бор. Улар «Messi» номли бренд пайдо бўлишига қаршилик қилаётганди. Эмишки, «Messi» сўзи уларнинг «Massi» брендига жуда ўхшаш ва бундай бренднинг пайдо бўлиши мижозларни чалғитиб, велосипедчиларнинг савдосига таъсир қилади.\nЖуда кўп суд мажлисларидан сўнг иш энг олий судгача етиб борди. Қарори муҳокама қилинмайдиган Европа Иттифоқи Олий инстанция суди бу борада Лионель Месси фойдасига қарор чиқарди. Интеллектуал мулк бўйича Европа бюроси «Massi» велосипедчиларининг даъвосини қўллаб-қувватлаган бўлса-да, ЕИ Олий инстация суди Мессининг исмини қайсидир бошқа ном билан адаштириб юбориш имконсиз бўлган даражада машҳур деб топди ва велосипедчиларнинг арзини рад этди.\n«Футболчининг машҳурлиги «Massi» сўзига ўхшашликдан баландроқ туради. Месси телевидение ва радиода тез-тез муҳокама қилинадиган жуда машҳур инсон», дейилган суд қарорида.\nШу тариқа ўз номини судда ютиб олган Лионель Месси эндиликда «Messi» брендига асос солиши мумкин.\nБрендга айланган бошқа номлар\nМессининг шундоғам «рўзғори тўкин-сочин»: йиллик маоши 92 миллион доллар. Ўтган йилда рекламадан 34 миллион доллар ишлаган, бироқ у ўз номини брендга айлантирса, бу борада мувоффақият қозониб, янада бойиши ҳақиқатга яқин. Чунки унгача кўплаб машҳурлар ўз номи орқали катта пул ишлаган. Оддий мисол – кўпчилик севиб харид қиладиган ва яна кўпчилик оригиналини кийишни орзу қиладиган «Lacoste» бренди инсон номидан олинган. «Катта дубулға» туркумидаги мусобақаларнинг 10 карра ғолиби Рене Лакост 1933 йилда катта теннисдан кетгач, ўз номидаги «Lacoste» брендига асос солади. Бренд рамзи сифатида бежизга тимсоҳ танланмаган. Рене Лакостни теннис оламида Аллигатор деб аташган.\nАнглиялик футболчи Дэвид Бекҳэм ўз номидаги парфюмерия ва кийимлар чиқарганини билсангиз керак. Бугунги кунда Бекҳэм хотини Виктория Бекҳэмдан қолишмайдиган машҳур бренд эгаси ҳисобланади. Криштиану Роналду фақат шампун реклама қилади деб ўйласангиз, адашасиз. У ўз номидаги кийим-кечаклар савдосига ҳам асос солган.\nСузиш бўйича 18 карра олимпиада чемпиони Майкл Фелпс ҳам ўз брендига эга. Топдингиз, табиийки бу бренд сузиш кийимлари ишлаб чиқаради. Баскетбол қироли Майкл Жорданнинг ҳам кроссовка ва спорт кийимлари ишлаб чиқарадиган бренди жуда машҳур. Шунчалик машҳурки, бугун ёшлар Жордан деса, «ПСЖ» футболчилари машғулотда киядиган либосларни тушунади.\nТеннис маликалари Серена ва Винус Уильямс ёки Мария Шарапова ҳам брендга ном топиш учун бош қотириб ўтиришмаган. Америкалик опа-укалар ўз фамилияларининг тескарисини ёзиб «Aneres» савдо маркасини яратишган. Мария Шарапова эса фамилиясини сал ўзгартириб «Sugarpova» ширинликлари савдосини йўлга қўйган. «Sugar»нинг маъноси шакар эканини билсангиз керак.\nБироқ спорт оламида брендлар яратиш доим ҳам осон кечавермаган. Масалан, «Ливерпуль» ўз номини савдо маркасига айлантириб, пул ишламоқчи бўлганида, Ливерпуль жой номи бўлгани сабаб бунга йўл қўйишмайди.\nБу муаммога АПЛнинг яна икки вакили «Челси» ва «Тоттенҳэм» ҳам деч келган. Лондоннинг бу икки клуби ўз номини брендга айлантира олмаслигини билгач, қуйидагича баёнот беришганди: «Барча ўз номидан бемалол, почта қутисига юристлардан хат келишини ўйламай фойдаланиши керак». Бу икки клубнинг аталиши ҳам топонимик номлар билан боғланган бўлса-да, кейинчалик «Челси» ва «Тоттенҳэм» брендлари барибир рўйхатга олинган.\nКўпчилик футбол мухлислари тарихдаги энг зўр футболчи деб атайдиган Месси қандай маҳсулотни ўз номи билан боғлашга қарор қиларкин? Бу қандай маҳсулот бўлса ҳам, рақобатчилар бир сесканиб олса керак. “Замин” янгиликларини “Youtube”да кузатиб боринг\n10-07-2020, 22:06, Дунё\nЛионель Месси коронавирусга қарши кураш учун 1 млн евро ажратди\n25-03-2020, 09:40, Дунё\n10-07-2019, 07:40, Дунё\nМессининг Бокудаги қиёфадоши “озарбойжонлик Месси” деб аталмоқда (видео)\n30-04-2019, 12:40, Дунё\nМесси янги сотиб олган самолёти учун қанча тўлаганини биласизми?\n9-12-2018, 11:15, Дунё


"Ҳоким бобо сўкманг..." ва ё қайтмас фермер ҳикояси - BBC News O'zbek\nTransparency International халқаро ташкилоти эълон қилган рўйхатда Ўзбекистон яна энг порахўр давлатлар қаторидан ўрин олган.\nУшбу ташкилот хулосалари хорижда юрган ўзбекистонликларни сўроқ қилиш орқали қўлга киритганини ҳисобга олсак, ушбу хисоботлар реал воқеаликни тўлиқ бермаслиги мумкин.\nАммо Ўзбекистон ичидаги суҳбатдошларимиз кундалик ҳаётда коррупцияга бот бот дуч келишларини айтади.\nШунга қарамай Ўзбекистонда ҳаққини талаб қилиб, турли йўллар билан ҳақсизликка қарши курашиб келаётган инсонлар талайгина.\nҚаҳрамонимизни чўл воҳасида деярли бутун туман танийди десак муболаға бўлмаса керак.\nАммо унинг ва атрофдагиларнинг хавфсизлиги туфайли исмини ўзгартириб Одил ака деб номлайман.\nОдил ака билан тасодифан пойтахтга йўл олаётган ҳамроҳ бўлиб қолдик. “Матиз” олишга кетаётган эканлар.\n40 гектар ерида фермерлик қиладиган Одил аканинг айтишича, шўролар даврида колхозда ҳисобчилик қилиб камбағал одамлар қаторида бўлган.\nАммо мустақиллик илк йилларида президент фармони билан ерларни фермерларга бўлиб бериш бошланганда, фермер бўлишга аҳд қилади.\n"Ўша вақти қўлимга бир қўлланма тушиб қолди. Унда фермер деҳқон хўжаликлари ташкил қилиш ва бунинг учун ҳокимият томонидан ер ажратиш ҳақида ёзилганди," - дейди оғзига нос отаркан суҳбатдошим. - "Бу нарса янгилик бўлгани учун ёзган аризамни туман ва вилоят ҳокимияти қондиравермади. Кейин президент девонига ер берилмаяпти дея шикоят қилиб мактуб ёздим. Шикоятларим натижасида вилоятда биринчилардан бўлиб ерга эгасига айландим."\nОдил аканинг айтишича, ўша йиллари фермерлар учун омон омон замон бўлган. Фермер ўз маҳсулотини четга сотиш ҳуқуқига эга бўлган.\n"Кореялик ташкилотлар билан шартнома тузиб, 40 гектар пахтам ортидан бир неча корейс автомобилларига эга бўлдим. Бирданига бойиб кетдим. Фермерликнинг таъмини тота бошладим. Аммо 1997-98-йиллардан сўнг фермерларни деярли барча имтиёзлардан мосуво қилишгач, куним ҳаққимни талаб қилиш билан ўтмоқда," дейди у.\n"Ҳоким бобо сўкманг"\nЎша йиллари вилоятга ўринбосарларидан тортиб, фермерларнинг ҳам онасини сўкадиган одам ҳоким бўлиб келиб қолади.\n"Фермерлар иштирокидаги мажлислар энди урфга кираётган вақтлар, ҳоким қўл остидагиларнинг мол-мулкидан тортиб, жисмигача ҳокимлик ўрнатишни бошлаётган дамлар эди," деб эслайди Одил ака.\n"Орқа ўриндиқларнинг бирига ўтириб олганман. Ҳокимнинг ақлга сиғмайдиган таклифларига луқма ташлаб ўтирибман. Шунда ҳоким, мана энди фермерлар биттадан эшак арава олиб қўйинглар, бу ҳам иқтисоднинг бир кўринишида, деб устимиздан кулган бўлди. Шунда ўрнимдан турдим-да, "и-е ҳоким бова нима деяпсиз? Америкада фермерлар жипда юрсин, сиз жипда юринг-да, биз эшак арава минайликми?!" деб эътироз билдирдим," деб эслайди Одил ака.\nФермернинг айтишича, шундан сўнг ҳоким фермерларни турғизиб турли баҳоналар билан сўка бошлайди. Одил ака эса ортдан туриб луқма ташлашни тўхтатмайди. Чидолмаган ҳоким ҳали навбати келмаган бўлса-да, уни турғизади ва тергай бошлайди.\n"Нимага далага ўғит сепмадинг, деб ўдағайлай бошлади, мен ҳам бўш келмай, ўғитим бўлмаса, товуқ ферма бермаса, катта холамникидан олиб келиб сепаманми, дедим. Нега дала ҳали ҳам яхоб сув бермадинг, деб ҳоким янадан юқорироқдан келди. Насос ишдан чиқиб ётган бўлса, ҳокимият созлаб бермаса, челаклаб сепаманми, дедим."\nШундан сўнг ҳокимнинг жаҳли батдар чиқади, бошқа фермерлар сингари Одил акани ҳам сўкишга шайланади.\n"Ҳей онангни... деб бошлади, мен ҳам кўзларига тик қарадим-да, ҳей сени онангни дедим. Иккаламиз ҳам қолганини айтмадик."\nШундан сўнг фермерга нисбатан тазйиқлар бошланади. Пахта орқасидан келган хориж русумидаги машиналари тортиб олинади. Ўзига эса турли тазйиқлар ўтказилади.\n"Шунда адолат излаб Тошкентга кетдим, Адлия вазирлигига шикоят билан бордим. Ҳеч қабулга киришнинг иложи бўлмади. Бир амаллаб вазир ўринбосарининг олдига кирдим. Воқеани тушунтирдим. Ҳоким бизни эшак арава мининглар, деб ва онамни сўкиб ҳақоратлади, техникамни олиб қўйди, дедим. Ҳоким бошқа вазифага ўтгач, бир йилдан сўнг меним фойдамга ҳукм чиқариб беришди," деб эслайди Одил ака.\nЎша замоннинг пули билан Одил акага бир миллиондан ортиқроқ маънавий зарар ундирилди ва техникасини ҳам қайтиб беришди.\n"Шундан бери мени ҳокимиятдаги кунларни тунларга, тунларни тонгларга улайдиган йиғинларга таклиф қилишмайди. Билиб қолсам, ўзим атайин боришга ҳаракат қиламан, шунда ё ҳоким келмайди, ёки бошқа вақтга қолдирилади," дейди Одил ака.\nАдолатни лезвияда топган фермер\n"Сизга ўхшаган ҳақ талаб қилувчилар кўпми?" сўрайман ҳамроҳимдан.\n"Алам қиладигани, йўқ-да. Яна бир киши бор, кўп йиллар қамоқда ўтириб чиққан. Аммо унда ҳақ талаб қилишнинг ўз йўли бор. Ҳаққини еган амалдорни ўз баданини кесиш орқали қўрқитади," дейди Одил ака.\nОдил ака айтган Баҳриддин исмли фермер ҳам адолатсизликка чидолмайди. Агар ҳақсизлик бўлса ёнида олиб юрадиган лезвия орқали ўз баданига шикаст етказади.\n"Бир кун пахта заводида пахтани топшириш учун навбат кутиб ўтиргандик. Лобарант қизлар ҳамманинг пахтасини қабул қилиб навини ёзиб бераяпти. Баҳриддинга навбат келганида бошқалар қатори унга ҳам 3.3 дея маълумотнома тўлдиришди. Шунда Баҳриддин 3.3 бўлиши мумкин эмас, кеча ҳудди шу пахтани 2.2 деб ёзгансизлар. Бир кун ўтиб ўзгариб қолиши мумкин эмас, деб туриб олди. Кейин бир кун олдинги маълумотларни кўтаришни талаб қилди. Қарашса, у ерда ҳам 3.3 ёзилган, аммо Баҳриддинга 2.2 деб алдашкан экан."\nОдил аканинг айтишича, ана шундан сўнг "қиёмат" бошланган. Фермер Баҳриддин қоғоз ва столларни улоқтира бошлаган.\n"Шунда кўйлагини олд томонини йирттида, ёнида олиб юрадиган лезвиясини чиқарди. Қорнига 4-5 марта тортди. Аввалига лезвия теккан жой оқарди, кейин бирдан қипзил қонга бўялди. Хонадаги лобарант қизлар қўрқиб қочиб кетишди. Агар айтганим бўлмаса, томиримни кесаман, ҳамманг гуноҳимга қолиб кетасан дея таҳдид қила бошлади. Зудлик билан етиб келган завод директори, ялиниб тўхтатди. Кейин билсак, пахта навини 2.2 эмас, хаттоки 1.1 деб ёзиб берибди. Пахта заводи тарихида бирорта ҳам фермер бундай олий навли пахта топширмаган экан ҳали," деб хотирлайди Одил ака.\nОдил ака ҳозирги фермерлар учун деярли фойда қолмаганини, фермерлик турган битгани билан ғурбатга айланганини айтади.\nОлдингидек фермер пахта планини бажарса ҳам фойда кўрмайди, чунки давлат ўзи белгилаган нархда пахтани сотиб олади. Нефт, ўғит, техника каби ҳаракажатларни эса фермер бозор нархларида сотиб олишга мажбур.\nШундай бўлса, нима учун фермерлик қилиб юрибсиз дейман?\n"Ҳаққим талаб қилиб отнинг қашқасидек бўлиб қолганим учун давлат томонидан менга ҳеч қандай план қўйилмайди. Чунки бундай қилишга қонунан ҳақлари ҳам йўқ. Иккинчидан агар 40 гектар ерим бўлса, шунинг 8 гектарига ўзим учун полиз экинларини экаман. Шунинг орқасидан фойда кўраман," дейди Одил ака.\nФермерлар бир бўлиб, ҳақларини талаб қилишда ҳеч нарсадан қўрқишмаса, қишлоқ хўжалиги бунчалар хор бўлиб қолмасди. Аммо катталар ҳар доим ҳақ деган фикр қон қонимизга сингиб қолгани учун ҳақимизни талаб қилмаймиз. Натижада дуч келган амалдор бемалол хўрлаши мумкин, деб фикрлари билан бўлишди фермер.\nОдил аканинг айтишича, агар қонунлар амал қилиб, ҳақиқий ҳуқуқий давлат бўлганида, Баҳриддин сингари фермерлар баданини кесиш орқали ҳаққини ажратиб олишга мажбур бўлмасди.\nСуҳбат қизиқ бўлганидан Тошкентга қандай етиб келганимизни билмай қолдик.


6 қоида: оёқлар бенуқсон кўриниши учун парвариш зарур | LifeHaq.uz\nДоимий шошиб юриш, ноқулай пойабзал ва жамоат транспортида узоқ вақт туриш зарурияти туфайли оёқларимиз кўпинча азият чекади.\nАйнан шунинг учун уларни яхшилаб парвариш қилиш зарур.\nҚуйида бошингиздан то товонингизга қадар бенуқсон кўринишингиз учун оддий қоидалар ва маслаҳатларни тақдим этамиз.\nОёқларни қуруқ тутинг\nОёқларни қуруқ тутиш гигиенанинг устувор тамойили ҳисобланади, чунки ортиқча намлик – замбуруғ пайдо бўлишининг асосий сабабларидан биридир. Оёқларингиз доим қуруқ бўлиши учун бир нечта оддий қоидага амал қилинг:\nТерининг нафас олишига имкон берадиган табиий материаллардан ишланган пойабзалдан фойдаланинг.\nБир неча кун давомида фақатгина бир жуфт пойабзалда юрмасликка ҳаракат қилинг.\nДуш қабул қилганингиздан сўнг оёқларингизни яхшилаб артинг.\nТирноқларни тўғри парваришланг\nТирноқларнинг нотўғри шакли уларнинг тери ичига ўсишига сабаб бўлиши мумкин. Бунинг олдини олиш учун бир нечта оддий маслаҳатга риоя этинг:\nТирноқларни бурилишларсиз, текис йўналишда олиш керак.\nТирноқларни жуда қисқа олманг: бу ҳам тери ичига ўсиш ёки инфекцияга олиб келиши мумкин.\nКутикулани олманг, уни шунчаки махсус таёқча ёрдамида тирноқ асосига суриб чиқинг.\nТирноқларингиз саломатлигини сақланг\nАгар тирноғингиз барибир тери остига ўсган бўлса, бу муаммони қуйидаги усулда бартараф этиш мумкин.\nОёқларингизни 15-20 дақиқа илиқ сувда тутинг. Сувни зарарсизлантириш учун унга туз қўшинг, 1 литр сувга 1 ош қошиқ туз ҳисобида.\nЭҳтиёткорлик билан тирноқни тиш ипи билан илинтиринг ва бир оз кўтаринг.\nШикастланган жойни антисептик билан артинг ва пластир ёпиштириб қўйинг.\nУшбу даволашни тирноқ яхши ҳолатга келгунича ҳар куни қайтаринг.\nАгар тери ичига ўсган тирноқ атрофида кучли қизариш ёки яллиғланиш бўлса, мустақил даволаниш мумкин эмас. Бундай мураккаб вазиятда шифокорга мурожаат қилган тўғри бўлади.\nОёқлар учун мунтазам ванналар қилинг\nОёқларингиз доим чиройли, товонларингиз эса юмшоқ бўлиши учун, ҳафтада 1 маротаба 15-20 дақиқадан оёқлар учун ванна қилиш зарур. Бунинг учун оддий ош тузидан тортиб то эфир мойлари ва ўт дамламаларигача бўлган хилма-хил воситалардан фойдаланиш мумкин.\nВаннадан сўнг дағаллашган терини кетказиш учун скраб ёки кўпиктошдан фойдаланинг.\nНамлантирувчи кремдан фойдаланинг\nОёқлар учун яхши крем – ҳудди қўллар ва юз учун кремлар каби парваришнинг мажбурий таркибий қисмидир. Таркибида диметикон, ланолин ва вазелин каби юмшатувчи моддалар, шунингдек глицерин ва лецитин сингари намлантирувчи воситалар бўлган воситаларни танланг. Бармоқлар орасига крем суртманг – бу замбуруғ пайдо бўлишига олиб келиши мумкин.\nОёклар массажини унутманг\nОёқлар массажи – чарчоқдан қутулиш, қон айланишини яхшилаш ва оёқларни соғлом сақлашга ёрдам берадиган энг яхши восита. Бунга ҳар куни 5 дақиқа ажратинг. Бунинг учун махсус массаж мосламасини харид қилишингиз ёки шунчаки полда оддий теннис шари ёки бошқа думалоқ предметни юмалатишингиз мумкин.\n18/01/2020 04:22:00 3055 0 Манба: https://www.adme.ru


ОТАМ, ОНАМ ВА МЕН – СПОРТЧИЛАР ОИЛАСИ\nИИВ Қоровул қўшинларига қарашли 7531-ҳарбий қисмда оилавий спорт мусобақаси бўлиб ўтди.\n≡Спорт ✔ 193  12:26, 26.11.2018\nИИВ Академияси вакиллари мамлакатимиз ва дунё миқёсидаги спорт мусобақаларида юқори натижаларни қўлга киритиб, давлатимиз байроғини баланд кўтаришмоқда.\n≡Спорт ✔ 158  12:25, 26.11.2018\nАЛПОМИШНИНГ АСЛ АВЛОДИ\nЮртимиз азалдан алп ва паҳлавонлар ўлкаси сифатида дунёда донг таратган. Шунинг учун ҳам она диёримиз алпомишлар юрти деб аталади.\n≡Спорт ✔ 135  12:24, 26.11.2018\nЁНИМИЗДАГИ ШИФОБАХШ НЕЪМАТЛАР\nЖигарнинг организмимиздаги фаолияти жуда муҳимлигини яхши биламиз. У овқатни ҳазм қилишда фаол ўрин тутади. Тўғри овқатланиш тартибига амал қилмаслик, ёғли овқатларни меъёридан ортиқ тановул қилиш жигар тўқималарини ёғ бостириб, ўт пуфагида майда тошларни пайдо қилади.\n≡Саломатлик ✔ 191  12:23, 26.11.2018\nЎт пуфаги жигар остида жойлашган, овқат ҳазмига кўмаклашувчи махсус халтачадир. У ёғли овқатнинг парчаланишига ёрдам берувчи сафро деган аччиқ, кўкимтир суюқлик тўплайди. Бу касаллик қирқ ёшдан ошганларда, кўпинча, аёлларда учрайди.\n≡Саломатлик ✔ 150  12:22, 26.11.2018\nИстеъфодаги майор, Ўзбекистонда хизмат кўрсатган юрист Толибжон Ҳамролиев эл-юрт тинчлик-осойишталиги йўлида куч-ғайратини аямай, кўп йиллар ички ишлар органларида хизмат қилган.\n≡Фахрийлар — фахримиз ✔ 169  12:21, 26.11.2018\nФИДОЙИЛАР – ЭЛНИНГ ҒУРУРИ\nҲаётга синчков назар ташлаган киши ватанпарвар, ҳалол, эл суйган инсонларни тез пайқайди. Чунки улар ҳеч кимдан ёрдамини аямайди, ҳамманинг эътиборида бўлади. Бундай инсонлар ҳаётнинг пасту баландидан адашмай, олға интилиб, эл ишончини қозонади, ҳурматга сазовор бўлади. Уларнинг бажарган ҳар бир хайрли иши келгуси авлодларга ибрат мактаби бўлиб қолади.\n≡Юксак мукофот соҳиблари ✔ 151  12:20, 26.11.2018\nЮКСАК ИШОНЧ ИФОДАСИ\nҲозирги кунда Тошкент вилояти ИИБ Қўриқлаш бошқармаси ҳамда унинг жойлардаги бўлим ва бўлинмалари томонидан 1564 та халқ хўжалиги объекти, 1624 та фуқаролар хонадони қўриқланмоқда.\n≡Хабарлар ✔ 113  12:19, 26.11.2018\nЗАМОНАВИЙ ТЕХНОЛОГИЯЛАР ҚЎЛ КЕЛМОҚДА\nВилоятдаги шартнома асосида қўриқланаётган барча турдаги объектлар ҳамда фуқаролар хонадонларида жорий йилнинг шу кунига қадар ўғирлик содир этилмади. Бунда ходимларимиз ўз хизмат вазифасига масъулият билан ёндашиши, қолаверса, жойлардаги объектларга замонавий кузатув камералари ўрнатилгани ҳам муҳим аҳамият касб этди.\n≡Хабарлар ✔ 108  12:18, 26.11.2018\n≡Хизматларда ✔ 145  12:14, 26.11.2018\n≡Хизматларда ✔ 130  12:13, 26.11.2018\nЎЗБЕКИСТОН – БАҒРИКЕНГ ИНСОНЛАР ЮРТИ\nЖонажон Ватанимизда неча асрки, диний ҳамда миллатлараро бағрикенглик ҳукм сурмоқда. Бу муқаддас заминда ҳозирги кунда ҳам турли миллат ва дин вакиллари тинч-тотув ҳаёт кечириб, юртимиз равнақи ва фаровонлиги йўлида меҳнат қилмоқда.\n≡Мулоҳаза ✔ 178  12:12, 26.11.2018\nПойтахтимизда Вазирлар Маҳкамаси ҳузуридаги «Оила» илмий-амалий тадқиқот маркази ташаббуси билан Фуқароларнинг ўзини ўзи бошқариш органлари фаолиятини мувофиқлаштириш бўйича Республика кенгаши, Вазирлар Маҳкамаси ҳузуридаги Дин ишлари бўйича қўмита, Мактабгача таълим вазирлиги, Халқ таълими вазирлиги ҳамкорлигида «Болалар ва ёшларнинг маънавий-ахлоқий тарбиясида оиланинг роли» мавзусида халқаро илмий-амалий конференция ташкил этилди.\n≡Хабарлар ✔ 143  12:11, 26.11.2018\nТАЪЛИМ-ТАРБИЯНИНГ ТЕРАН ТАЯНЧИ\nДунё тамаддунининг тамал тошларини қўйган доно халқимиз ёш авлод таълим-тарбиясига, унинг баркамол инсонлар бўлиб улғайишига катта эътибор билан қараган. Эндигина атак-чечак қилаётган гўдак қадамларини овоз чиқариб санаш орқали уни рақамларга ошно этишган. Тили чиқаётган мурғак болага даставвал «она», «нон» каби муқаддас сўзларни ўргатишган...\n≡Хабарлар ✔ 115  12:10, 26.11.2018\nКАДРЛАР МАСАЛАСИДАГИ КАСБИЙ МАҲОРАТ – МУВАФФАҚИЯТ АСОСИ\nИчки ишлар органлари тизимида кадрларни тўғри танлаш ва тақсимлаш осойишталик посбонлари зиммасига юклатилган вазифаларни бажаришда муваффақият асоси бўлиб хизмат қилади. Пировардида, бу қоида ҳаётимизнинг ҳар бир жабҳасига тегишли.\n≡Халқаро алоқалар ✔ 148  12:10, 26.11.2018\n21 ноябр, Чоршанба 2019 2018 2017


Зира ҳақида билмаганларингизни билиб олинг – ЎЗБЕКИСТОН ХАЛҚ ТАБОБАТИ АССОЦИАЦИЯСИ\nЗира ҳақида билмаганларингизни билиб олинг\nЗИРА (Bunium persicum) — зирадошлар оиласига мансуб кўп йиллик хушбўй зиравор ўсимлик. Бўйи 40—60 см. Поясининг ярмидан юқориси шохланган. Илдизи тугунакли. Тупбарглари узун бандли, поядагилари бандсиз. Барги ипсимон бўлакларга бўлинган. Гуллари оқ, майда, ҳар бир соябончада 20—30 тадан. Июнда гуллайди, уруғи июлда пишади. Самарқанд, Қашқадарё ва Сурхондарё адирларида, тоғ ён бағирларида кўп ўсади. Уруғи майда, чўзиқ, қорамтир-жигарранг, сирти тарам-тарам, жуда хушбўй. Таркибида 2,75-3,0% эфир мойи бор. Ўрта Осиё халқлари гўшт тузлашда, қази ва бошқа овқатлар тайёрлашда қадимдан кенг фойдаланиб келади. Халқ табобатида меъда касалликларини даволашда ва сийдик ҳайдовчи дори сифатида ишлатилади.\nХалқ табобатида зиранинг фойдалари ҳақида буюк бобокалонимиз Ибн Сино шундай деган: “…Унда қиздирувчи куч бўлиб, елларни ҳайдайди ва тарқатади. Сув билан аралаштирилганини ичилса, нафас олиш қийинлашганда ёрдам беради. Жолинуснинг айтишича, «тикка нафас олишга», ҳамда совуқдан бўлган хафақонга фойда қилади.» (Ибн Сино, Тиб қонунлари, 2-жилд, 1956 й. 325-326 бетлар)\nТаркибидаги шифобахш таъсир этадиган моддалар: зира таркиби 3—7 % эфир мойидан, 12—22 ёғли мойдан, шунингдек, кверсетин ва кемпферол деб номланувчи флавоноидлар, кумаринлар, умбеллиферон, скополетин ва бошқа моддалардан иборат. Бундан ташқари унда оқсил 10—23 % ва хушбўй моддалар ҳам борлиги аниқланган.\nЗирали чой дамлаш рецепти: тўла 1 чой қошиқ янчилган зира устидан 1/4 л литр қайнаб турган сув қуйилади ва 10 минутдан сўнг докадан ўтказиб олинади. Зирадан дамланган бундай чойни илиқ ҳолатда оз-оз ҳўплаб ичиш мақсадга мувофиқ бўлади. Бу чой ошқозон ҳазм йўлларининг дам бўлиши ва ичаклар сиқилиб қолишини бартараф этади.\nУй шароитида турли хасталиклардан фориғ бўлиш учун зира истеъмол қилиш (бундай муолажани бошлашдан олдин даволовчи табиби ёки шифокор билан маслаҳатлашиб олишни унутманг)\nЗарарли таъсири. Зира зарарсиз маҳсулотдир. Лекин бошқа ҳар қандай эфир мойи бор шифобахш восита каби уни истеъмол қилишдан эҳтиёт бўлиш керак.


Назарбоевнинг набираси ўлимига наркотик сабаб бўлгани тасдиқланди | Qalampir.uz\nНазарбоевнинг набираси ўлимига наркотик сабаб бўлгани тасдиқланди\nОлам\t25 Март 21:08 7729\nҚозоғистоннинг Биринчи Президенти Нурсултон Назарбоевнинг набираси Ойсултон ўтган ёзда Буюк Британия пойтахтида вафот этганди. Маълум бўлишича, ўлим гиёҳванд моддаларга ружу қўйиш оқибатида табиий ҳолда юз берган. Лондонлик изқувар-эксперт Фиона Уилкокснинг ушбу хулосаси тўғрисида Буюк Британияда яшовчи Назарбоевлар оиласи вакиллари матбуотга хабар берган.\nҚайд этилишича, гувоҳлар, полиция ва психиатрнинг кўрсатмаларига асосланиб, ҳуқуқни муҳофаза қилиш идоралари бир неча йил давомида гиёҳвандлик билан курашган 29 ёшли Ойсултоннинг ўлимига гиёҳванд моддалар сабаб бўлганига шубҳа йўқлигини таъкидлаган.\n“Биз севикли Ойсултонимиздан жудо бўлганимиздан қаттиқ қайғуга ботдик. Унинг ўлими хаёлимизга ҳам келмайдиган қайғуга айланди, биз ундан ҳеч қачон қутулолмаймиз. Шундай оғир пайтда қўллаб-қувватлаган барчага ҳамда муносиб суриштирув ўтказгани учун терговчига самимий миннатдорчилигимизни билдирамиз. Биз бундай қийин пайтда махфийликни илтимос қилган бўлар эдик“, дейди Назрабоевлар оиласи.\n2019 йил октябрда Лондондаги Саутворк Қироллик суди Ойсултонни бировнинг хусусий ҳудудига ноқонуний киргани ва полиция зобити билан жанжаллашгани учун бир йиллик синов муддатига ҳукм қилганди. Ҳукм 18 ойлик синов муддати ва гиёҳвандликдан даволанишни ўз ичига олган.\n2020 йил февраль ойида Ойсултон Facebook’даги аккаунтида ўзининг хавфсизлигидан ҳавотирланиб, Буюк Британиядан сиёсий бошпана сўраганди. У Қозоғистон расмийларини коррупцияда айблаб, оила аъзолари томонидан босим ўтказилганлиги ҳақида хабар берган.\n2020 йил август ойида Нурсултон Назарбоевнинг тўнғич қизи Дариға ўғлининг вафот этганини эълон қилди. Қозоғистон оммавий ахборот воситалари юрак хуружини ўлимга сабаб бўлган деб тахмин қилганди.\nЎз ўрнида Қозоғистонда Ойсултон ўз хабарлари билан собиқ Давлат раҳбарини обрўсизлантиришга уринаётгани қайд этилди. Ўша пайтдаги Ахборот ва ижтимоий тараққиёт вазири Даурен Абаевнинг таъкидлашича, Ойсултоннинг хабарлари унинг гиёҳвандликдан даволанаётганидан фойдаланган баъзи одамлар таъсири остида ёзилган.\n14 Сентябрь 20:19 36946\n14 Сентябрь 10:58 32089\n15 Сентябрь 19:38 25030\n14 Сентябрь 14:11 23131\n15 Сентябрь 14:50 22966


36609 Ўқиш режими + -\nБаъзилар идишига пашша тушиб қолса, жирканиб, идишдаги овқати билан бирга тўкиб ташлашади. Агар улар Набий соллаллоҳу алайҳи васаллам буюрган ишни қилганларида, ўзларига яхши бўларди.\nАбу Ҳурайра розияллоҳу анҳудан ривоят қилинади: «Расулуллоҳ соллаллоҳу алайҳи васаллам: «Агар бирортангизнинг ичимлигига пашша тушиб қолса, уни ботириб олиб, сўнг ташлаб юборсин. Чунки унинг бир қанотида касаллик бўлса, бошқасида шифо бордир», дедилар» (Бухорий ривоят қилган).\nЯна бошқа бир ҳадисда шундай дейилган.\nАбу Ҳурайра розияллоҳу анҳудан ривоят қилинади: «Расулуллоҳ соллаллоҳу алайҳи васаллам: «Агар бирортангизнинг идишига пашша тушиб қолса, уни ботирсин. Чунки унинг бир қанотида касаллик бўлса, бошқасида шифо бордир. Пашша касаллик бор қаноти билан ҳимояланади. Шунинг учун ҳаммасини ботирсин», дедилар» (Абу Довуд ривоят қилган).\nИбн Ҳажар раҳматуллоҳи алайҳ шундай дедилар: «Хаттобий: «Ушбу ҳадиснинг зиддига баъзи бир инсофи йўқ кишилар шундай дейишди: «Битта пашшанинг икки қанотида қандай қилиб ҳам касаллик, ҳам шифо жамланади? Касаллиги бор қанотини келтириб, шифоси бор қанотини ортга суришини қандай билса бўлади? Бу каби нарсаларга уни нима мажбур қилади?»\nБундай саволларни берган одам жоҳилдан бошқа нарса эмас. Чунки инсон тафаккур қилиб кузатадиган бўлса, Аллоҳ таоло бундан ҳам ажиброқ нарсаларга қодир Зотдир. Аллоҳ таоло кўплаб ҳайвонларда бир-бирига зид сифатларни жамлаб қўйган ва уларнинг орасини мувофиқлаштириб қўйган. Ана шу сифатлар билан ҳайвонларга куч-қуват берган. Шунингдек, Аллоҳ таоло Ўзининг онгсиз махлуқотларига ҳам Ўзи таълим бериб қўйган. У шундай Зотки, асаларини асал йиғиш учун ажойиб уй қуришга ва фақат фойдали гиёҳлардан асал олишга илҳомлантириб қўйди. Шунингдек, чумолини ортиқча донларни йиғиб қўйишга ва ўсиб кетмаслиги учун уларни ўртасидан бўлиб қўйишга илҳомлантирди. У Зот пашшани бир қанотини олдинлатишга, бошқасини эса кечиктиришга илҳомлантиришга қодир Зотдир. Буларнинг барчасига уларнинг холиқи бўлган Аллоҳ таолонинг Ўзи таълим бериб қўйган. Уламолардан бири шундай деган: «Нақл қилинган ушбу гап ажабланарли эмас. Чунки асалари асални юқори томони билан йиғади, остки томони билан эса заҳарини санчади. Заҳари инсонни ўлдирадиган илоннинг гўшти заҳарни муолажа қиладиган дори бўлади. Пашша эса исмид сурмаси билан бирга кўзни равшан қилишга фойда беради».\nБаъзи бир моҳир табиблар шундай дейишган: «Пашша чаққанидан кейин ҳосил бўладиган шиш ва қичиш унинг заҳарли қуввати борлигига далолат қилади. Бу унинг қуроли бўлиб, унга азият берадиган нарсага қарши шу қуролини ишга солади. Аллоҳ таоло бу зарарни пашшанинг бошқа қанотидаги фойдали нарса билан кетказиб қўяди».\n“Ислом одоблари энциклопедияси” китобидан олинди.\n19:43 / 27.12.2016 1293\n23:49 / 08.11.2016 3093\n03:48 / 27.02.2015 5398\n18:25 / 26.12.2016 1370\n11:17 / 14.01.2020 120095


Мақтааралда кам таъминланган оилаларга 10 та уй-жой совға қилинди\n23 Ноябрь 14:37\nMAQTAARAL. Kazinform – Туркистон вилоятининг Мақтаарал туманида 10 та уй-жой кам таъминланган оилаларга топширилди. Янги уйлар тадбиркор, давлат ва жамоат арбоби Болат Ўтемуратов жамғармаси томонидан совға қилинди, деб хабар беради Kazinform мухбири.\nТуман ҳокими Бақит Асанов оилаларни табриклаб, уй калитларини топширди.\nБу уйлар Мирзакент қишлоғининг янги микрорайонида жойлашган. Ўтган йили Мақтаарал туманида сув тошқинидан жабр кўрган аҳолига ёрдам кўрсатиш учун Болат Ўтемуратов номидаги жамғарма биринчилардан бўлиб 6 миллион доллар ажратди, табиий офатдан бошпанасиз қолган 150 оила учун уй-жой қурди. Қолган уйлар навбатда турган оилаларга берилади.\nЭслатиб ўтамиз, аввалроқ Мирзакент шаҳридаги янги микрорайонда қурилиши тугалланган 16 та уй навбатда турган фуқароларга ижарага берилган эди.\nШунингдек, 2020-2025 йилларга мўлжалланган «Нурли жер» дастури бўйича республика бюджетидан ажратилган 417,9 миллион тенге ҳисобидан тумандаги кам таъминланган кўп болали оилаларга 50 та уй-жой берилди.\n#Ҳудудларни ривожлантириш #Уй-жой #Туркистон вилояти


ФУҚАРОЛАР БИРЛАШМАСИ ҳақида\nby Admin on Wed Nov 28, 2012 7:05 am\n[ЎЗБЕКИСТОНЛИК ФУҚАРОЛАР - ТАЛАБАЛАР, ИШЧИЛАР, ИШСИЗЛАР, ДЕҲҚОНЛАР, ХИЗМАТЧИЛАР ВА ТАДБИРКОРЛАРНИНГ УМУМИЙ БИРЛАШМАСИ]\nОхирги пайтларда кўпчиликдан бир гапни эшитиш мумкин: НИМАДИР ҚИЛИШ КЕРАК! АҲВОЛ БУНДАЙ ДАВОМ ЭТИШИ МУМКИН ЭМАС!\nМен бу гапларга тўлиқ қўшиламан ва шу учун мана бу фикрни ўртага ташлаяпман.\nБу айнан НИМАДИР ҚИЛИШ ҳақида.\nАгар ҳақиқатан ҳам кўпчилик АНА ШУ НИМАДИР ҚИЛИШ КЕРАКЛИГИНИ тан олса демак нимадир қила оламиз.\nАгар кўпчилик бу жиддий масалага қўл силтаса демак бу масала ҳали тўла пишиб етилмаган, ҳали ҳам инсонларнинг сабр косалари тўлмаган, уларнинг кўпчилиги ана шундай яшашга рози деган хулоса чиқаришдан ўзга иложимиз қолмайди. Хўш, энди масалани моҳиятига ўтсак.\nа) 100%ная коррупция в Судебной системе Узбекистана.Чистосердечные признания бывшей судьи\n(https://forumuzbekistan.forum2x2.ru/t202p15-topic#705 ) ,\nб) The Daily Beast: Узбекистан — самая коррумпированная страна ( http://www.rosbalt.ru/exussr/2012/02/10/944160.html )\n3.\tЮқорида келтирилган барча жиддий муаммоларга асосий сабаб – бу Ўзбекистонда АДОЛАТ ҳамда Сиёсий, Иқтисодий ва Ижтимоий эркинликларнинг йўқлигидир.\nЭркинлик йўқ жойда рақобат йўқ.\nРақобат йўқ жойда ривожланиш йўқ.\nАдолат йўқ жойда эса эркинлик, ривожланиш, соғлом рақобат ҳам бўлмайди.\nҲар қандай жойда фақат соғлом рақобат бўлсагина жамият ҳам, инсонлар ҳам ривожлана оладилар. Чунки инсоннинг психологияси жонли ва соғлом рақобат туфайли ривожланишга асосланган. Рақобат йўқ жойда ривожланиш ҳам бўлмайди. Аммо рақобат адолатга асосланган, қонунлар ҳимоясига олинган рақобат бўлиши керак, зўравонликка, таниш билишчиликка асосланган ҳолда эмас.\nАгар бирор давлатда спорт, иқтисод ёки маданият кучли ривожланган бўлса, демак шуни ишонч билан айтиш мумкинки, у ерда бу соҳаларда соғлом рақобат мавжуддир.\nБу дегани фуқароларнинг ўзлари ўз тақдирларини ўзлари белгилашларига имконият яратиш учун, адолатга асосланган саодатли жамият яратиш учун ўзлари ҳаракат қилишлари лозим деганидир. Бундай ҳаракатлар турли туман кўринишларда бўлиши мумкин. Масалан бир одам қизиқ ва мўҳим мақолалар ёзади. Иккинчиси ана шунақа мўҳим мақолаларни излайди ва тўплайди. Учинчиси эса мўҳим янгиликларни, янги одамларни ва уларнинг фикрларини излайди. Туртинчи одам эса барча қизиқарли ва мўҳим материалларни оммавий ахборот воситалари, ва айниқса Фасебоок, Твиттер, Мой Журнал, Синфдошлар каби турли туман сайтлар орқали тарқатади. Бешинчи ташикилий ишлар билан, отлинчиси иқтисодий муаммолар билан шуғулланади. Яна бир одам ёшлар билан, бошқаси қариялар билан, яна бири ўз шаҳридаги, бошқаси маҳалласидаги фикрли ва ўзгаришларга қизиқиши бор одамлар билан учрашади, уларни тинглайди, уларга (ёки улар тўпланадиган жойларга) янги ҳаракатнинг янги материалларини кўзга кўринарли жойларга ташлаб юради. Хуллас калом, агар одам бир иш қиламан деса албатта у ишни топади. Топа олмаса ён атрофдаги биродарларидан “Менга хизмат борми? Қўлимдан фалон ишлар келади ?” деб ўзини таништиради. Балки унга уни ўзига ўхшаган барча одамларни рўйхатарини топшириш мумкиндир. У рўйхатда ким нима иш қила олиши. Қанақа касб эгаси эканлигини ёзиб қўйиш мумкин.\nБу ерда биз Ўзбекистон жамиятида мавжуд бўлган барча улкан муаммолар тўплами ҳақида гапириб ўтиришни ортиқча деб ҳисоблаймиз, зеро бу муаммоларни ҳар бир фуқаро ўз танасида ҳис қилиб, уларни ўз бошидан кечириб келмоқда.\nАйримлар айтиши мумкин: "Ўзбекистон Халқ Ҳаракати, Бирлик партияси, Бирдамлик ҳаракати каби ташкилотлар борку. Ўшалар билан бирга бирлашиб ишласак бўлмайдими? " деб.\nЎринли савол бўлар эди.\nУнга жавоб қуйидагича: Албатта истаган одам истаган ташкилотга кириб ўша ташкилот сафларида фаолият юриши мумкин.\nЮқорида номлари келтирилган ташкилотларда бир талай одамлар фаолият юритмоқдалар ҳам.\nАммо уларнинг фаолиятларидан кўпчилик қониқмаяпти ва шу сабаб уларнинг сафлари маълум миқдорда қотиб қолган.\nНега уларнинг сафлари ортмаётганини ва аксинча камаяётганини сабаблари кўп. Бу энг аввало ҳар бир ташкилотни Кимлар ва Қандай Бошқараётганларига боғлиқ.\nАгар эътибор берган бўлсангиз, бу ташкилотларни барчаси чэт элларда. Бу биринчи камчилик. Чунки чэт элларда , дунёни турли бурчакларига соччилиб кетган одамларни бошини бир бирига қовуштириш жуда қийин масала.Бекорга Каримов режими барча фикрли инсонларни қамаб, қолганларини чэт элларга чиқиб кетишга мажбур қилгани йўқ. Улар тушундики, бу фикрли инсонлардан қутулмагунча уларга халқни талон тарож қилишда, халққа қарши зўравонлик сиёсатини юргизиишда тинчлик бўлмайди. Чунки фикрли ва жасур инсонлар ҳеч қачон мансабдорлардан қўрқмайдилар ва уларнинг кирдикорлари ва жиноятларини очиб ташлаб бу амалдорларни халқни олдида шармандаларини чиқаришлари мумкин. Шундай бўлган ҳам. Ана шу сабаб туфайли Каримов Тўдаси барча кучли фикрли ва жасур инсонларни қамашга, уларни ватанни тарк этишга доимо ҳаракат ққилиб келишмоқда.\nИккинчи каммччилик шундан иборатки, юқорида номлари келтирилган ташкилотлардаа бир раҳбарлик, яьни раислик бор. Бу эса кўпчиликнинг эскича менталитети, яъни одамларга муносабат қилиш одатидан устомонлик билан фойдаланиш демакдир.\nМен бошиданоқ бундай Бошқарувга, яьни якка одамнинг бошқарувига қарши бўлиб келганман.\nЎзбекистон Бирлик Халқ Ҳаракатида Абдураҳим Пўлатовнинг якка раислик қилишига қарши чиқиб унинг Шуҳрат Исматуллавни раисдошликдан олиб ташлаш ҳаракатига қарши туриб, кўпчилик Ҳайъат аъзоларини ҳам бу гапга кўндирганман.\nБошида бу гапни тан олиб чекинган А.Пўлатов кейинчалик, Ш.Исматуллаев режим томонидан қаттиқ калтаклааниб Ҳаракатдан чиқиб кетишга мажбур бўлганидан устомонлик билан фойдаланиб, иккинччи раисдош сайлаш ўрнига ўзининг яккаҳокимлигини ўрнатди. Натижасини ҳамма кўриб турибди, бугун Бирлик сафларида эски гвардиядан 2..3 та одам қолган холос.\nАйни ишкаллик янги тузилган Ўзбеки стон Халқ Ҳаракатида ҳам юз берди. Бу ерда ҳам мен буу Ҳаракатни биринчи Қурултойидан бошлаб қатнашиб уни кучли ташкилот бўлиши аввало Демократик руҳда бўлишини, иккинчидан Коллеегиал раҳбарлик бўлишини талаб қилдим. 6 ойлик курашим натижа бермади. Уни атрофида тўпланган тажрибасиз сиёсатчилар ва диндорлар туфайли ўзбекча менталитет ғолиб келди. М.Солиҳнинг якка хокимлиги ўрнатилди. Натижани кўриб турибсизлар, уни 2 катта ташкилот("Андижон Адолат" ва Ўзб.Инсон Ҳуқуқлари Халқаро Ташкилоти) ташлаб чиқиб кетди. Булар ҳақида батафсилроқ мана бу ерда ёзилган: https://forumuzbekistan.forum2x2.ru/t341-2 .\nАна шулар биз янгича. замонавий кўринишда бўлган, барча аъзоларнинг талаб истакларини тинглай олаадиган вва кўпчиликнинг кучли ва мўҳим фикрлари асосида ўз фаолиятини юритадиган ЯНГИ ФУҚАРОЛАР Бирлашмасини тузишимиз керак.\nБу сатрларни ўқиган ва уларни қўллаб қўвватлаган барча биродарлар, акалар, опалар, укалар ва сингиллар бу Хабарни ўз сайтларингизда, Facebook,Twitter, Однокласники ва бошқа Форумларда тарқатинглар. Бу Фуқаролар Бирлашмасида баҳоли қудрат қатнашишни истаганлар: Марҳамат қилиб ўз фикр ва мулоҳазаларингизни мана бу емайл адресларга юборинглар ёки Facebook va Twitterга ёзинглар:


АҚШ Давлат котиби Колин Пауэлл бугун Москвадан Болгария пойтахти Софияга келди.\nмай 15, 2003\nПауэлл Болгария Бош вазири Сакс-Кобург-Гота билан бирга матбуот конференцияси ўтказди. У, Ироққа қарши жорий этилган иқтисодий санкциялар йўқ қилинишидан кўра, уни вақтинча тўхтатиш масаласини АҚШ кўриб чиқишга тайёрланаётганини билдирди.\nПауэлл Ироққа қарши урушни қуллаб-қувватлагани учун Болгария ҳукуматига миннатдорлик билдириб, Вашингтон расмийлари дўстларни унутмаслигини таъкидлади. Пауэлл сўзига қўшимча қилиб: “Болгария терроризмга қарши уруш ҳамда Саддам Ҳусайнни қуролсизлантиришни қаттиқ қўллаб-қувватлади. Болгария бу уринишларни Нью Йоркда Хавфсизлик Кенгашида ва Афғонистон тупроғида қўллаб-қувватлади. Амалда, Болгария қўлидан келган барча ишни қилди, яъни ўз фарзандларини мазкур вазифаларни бажариш учун жўнатди”,- деди.